title: Johan von Bonsdorff

text: Bonsdorff opiskeli Helsingin yliopistossa valtio-oppia ja oli aktiivinen eri opiskelijajärjestöissä kuuluen mm. Helsingin yliopiston ylioppilaskunnan edustajistoon 1961 ja 1963 sekä hallitukseen 1962-63. Lisäksi Bonsdorff toimi Suomen ylioppilaskuntien liiton hallituksessa 1964.


title: Johan von Bonsdorff

text: Von Bonsdorff aloitti toimittajanuransa Hufvudstadsbladetin julkaisemassa Nya Pressen -iltapäivälehdessä 1964. Von Bonsdorffin raportointi Vietnamin sodasta, Lähi-idän tapahtumista ynnä muista silloin ajankohtaisista asioista poikkesi kuitenkin lehden virallisesta porvarillisesta linjasta, ja von Bonsdorff erotettiin lehdestä 1968. Tämän jälkeen von Bonsdorff oli vuoden työttömänä ja hänellä oli mahdollisuus osallistua täyspäiväisesti useiden vapaiden kansalaisjärjestöjen toimintaan, muun muassa Tricont-ryhmässä, joka pyrki lisäämään tietoisuutta kolmannen maailman asioista. Hän toimi asiantuntijana muun muassa rikkaiden ja köyhien maiden elintasokuilua pohtineessa tv-kabareessa "Sirkus Europa". Von Bonsdorff oli myös mukana marraskuussa 1968 tapahtuneessa Vanhan ylioppilastalon valtauksessa.


title: Johan von Bonsdorff

text: Von Bonsdorff jatkoi toimittajanuraansa Yleisradion ruotsinkielisen ajankohtaistoimituksen palveluksessa ulkomaantoimittajana ja toimituspäällikkönä. Hän oli muutaman vuoden työssä SAK:n kansainvälisellä osastolla ja siirtyi vuonna 1977 Ny Tid -lehden päätoimittajaksi.


title: Johan von Bonsdorff

text: Bonsdorff kuului 1979–1985 SKDL:n liittohallitukseen ja oli 1976–1980 yhden kauden Helsingin kaupunginvaltuutettuna.


title: Johan von Bonsdorff

text: Vuodesta 1985 von Bonsdorff oli vapaana toimittajana, ja hän teki ulkomaisista aiheista juttuja vasemmistolaisiin lehtiin sekä Yleisradion ruotsinkielisiin ajankohtaisohjelmiin ja Yle Radio 1:n Kolmannen maailman puheenvuoroja -ohjelmasarjaan. Von Bonsdorff julkaisi myös useita kirjoja kansainvälisistä kysymyksistä, muun muassa Tammen julkaisemassa Huutomerkki-sarjassa, ja hänellä oli vakituinen ulkomaankolumni Kansan Uutisten Viikkolehdessä.


title: Johan von Bonsdorff

text: Bonsdorff oli myös 2001 perustamassa Suomen Attacia.


title: Holger Thesleff

text: Holger Thesleff (s. 4. joulukuuta 1924 Helsinki) on suomalainen antiikintutkija ja filologi. Platonin tuotantoon ja pythagoralaisiin kirjoituksiin erikoistunut Thesleff oli Helsingin yliopiston kreikkalaisen filologian henkilökohtainen professori vuosina 1968–1987.


title: Holger Thesleff

text: Thesleffillä on Platonista vakiintuneesta näkemyksestä poikkeavia ajatuksia, jotka hän esittää teoksessaan "Studies in Plato's Two-level Model" (1999). Hän on esimerkiksi sitä mieltä, että Sokrates-dialogit ovat paljon nuorempia kuin aiemmin on esitetty.


title: Espanjan Grand Prix 1991

text: Espanjan Grand Prix 1991 oli 514. Formula 1 -osakilpailu. Se ajettiin 29. syyskuuta 1991 ensimmäistä kertaa Circuit de Catalunya -radalla. Kilpailun voittoon ajoi britti Nigel Mansell. Valmistajien MM-kamppailussa Williams otti ykköspaikan haltuunsa McLarenilta pisteen erolla.


title: Ryan Nelsen

text: Ryan Nelsen (s. 18. lokakuuta 1977 Christchurch) on uusiseelantilainen jalkapallovalmentaja ja entinen pelaaja. Hän toimi kanadalaisseura Toronto FC:n päävalmentajana vuodet 2013-2014.


title: Ryan Nelsen

text: Opiskeluaikoinaan Nelsen pelasi Pohjois-Amerikassa Greensboro Collegen ja viimeiset kaksi opintovuotta Stanfordin yliopistossa Kaliforniassa. Ensimmäisenä Stanfordin vuotenaan Nelsen valittiin joukkueen arvokkaimmaksi pelaajaksi ja toisena vuotenaan hän pääsi NSCAA All-American -joukkueeseen, jossa hän pelasi puolustavampana keskikenttäpelaajana.


title: Ryan Nelsen

text: Vuoden 2001 Major League Soccerin varaustilaisuudessa D.C. United varasi Nelsenin ensimmäisen varauskierroksen neljäntenä pelaajana. Seuraavat neljä kautta hän pelasi D.C. Unitedin riveissä Major League Soccerissa. Vuonna 2003 hänet nimettiin kapteeniksi ja liigan tähdistöön kauden lopuksi. Seuraavan kauden lopuksi Nelsen valittiin tähdistöön. Neljän Yhdysvaltojen kauden aikana uusiseelantilainen pelasi 68 ottelua, joissa hän teki seitsemän maalia ja antoi viisi syöttöä.


title: Ryan Nelsen

text: Tammikuussa 2005 Nelsen siirtyi Englantiin ja Blackburniin. Kesällä 2005 hänelle tarjottiin jo uutta kolmen vuoden sopimusta. Kauden päätteksi Blackburnin puolustus oli yksi liigan parhaita, päästettyjen maalien keskiarvo oli 0,67 maali/ottelu. Blackburnissakin joukkueen kapteeniksi nousseesta Nelsenista tuli nopeasti fanien suosikki.


title: Ryan Nelsen

text: Nelsen siirtyi Tottenhamiin vapaalla siirrolla helmikuussa 2012. Hän pelasi joukkueessa yhteensä kuudessa ottelussa (mukaan lukien cup-ottelut) tehden yhden maalin Cup-pelissä Boltonia vastaan 27. maaliskuuta 2012.


title: Ryan Nelsen

text: Nelsen allekirjoitti 15. kesäkuuta 2012 Queens Park Rangersin kanssa yhden vuoden sopimuksen.


title: Ryan Nelsen

text: Nelsen on myös Uuden-Seelannin maajoukkueen kapteeni.


title: Gene Tierney

text: Gene Tierney (19. marraskuuta 1920 New York, New York – 6. marraskuuta 1991 Houston, Texas) oli yhdysvaltalainen näyttelijä.


title: Gene Tierney

text: Gene Tierneynä pidettiin aikoinaan yhtenä maailman kauneimmista näyttelijättäristä. Hänen tunnetuimmat roolinsa ovat luultavasti nimirooli elokuvassa "Laura" (1944) ja naispääosa elokuvassa "Minun on kosto" (1945). Hänen muita tunnettuja elokuvia ovat muun muassa "Taivas odottakoon", "Suurkaupungin yö" ja "Sinuhe, egyptiläinen". Gene Tierneyn viimeinen elokuva valmistui vuonna 1964. Hänellä on elokuvaurastaan tähti Hollywood Walk of Famella.


title: Gene Tierney

text: Gene Tierney oli elämänsä aikana kahdesti naimisissa, hänen ensimmäisestä avioliitostaan Oleg Cassinin kanssa hänellä oli kaksi lasta.


title: Robert Hale Ives Gammell

text: Robert Hale Ives Gammell (1893–1981) on yhdysvaltalainen Providencessä Rhode Islandissa syntynyt taidemaalari. Hänen aiheensa ovat useimmiten figuratiivisia, ja hänet tunnetaan myös muotokuva- ja seinämaalarina. Gammell piirsi ja maalasi ainoastaan elävästä mallista.


title: Robert Hale Ives Gammell

text: Hän aloitti harjoittelun School of the Boston Museum of Fine Artsissa 1911. Siellä hän tapasi eurooppalaisissa akatemioissa harjoitelleita maalareita. Ja nimenomaan William Paxtonin, joka oli ollut Jean-Léon Gérômen oppilaana École des Beaux-Artsissa Pariisissa. Myöhemmin hän lähti vielä harjoittelemaan Academie Julianiin Baschetiin Pariisiin. Gammell opiskeli myös Edmund Tarbellin, Joseph DeCampin ja Philip Halen ohjauksessa.


title: Robert Hale Ives Gammell

text: Ensimmäisen maailmansodan jälkeen palveltuaan Yhdysvaltain asevoimissa hän jatkoi maalaamista Bostonissa tehden tilauksesta muotokuvia ja muita maalauksia, matkustaen myös Eurooppaan ja Pohjois-Afrikkaan. Viimeisen matkan jälkeen 1930 hän alkoi maalata isoja mytologisia ja uskonnollisia teoksia. Kuitenkin pian hän tajusi tekevänsä täysin erilaista taidetta kuin muut. Tämän ja uhkaavan toisen maailmansodan ahdistamana häntä kohtasi hermoromahdus, josta hän kuitenkin alkoi vähitellen toipua sveitsiläisen psykologin Carl Jungin kirjoitusten avulla.


title: Robert Hale Ives Gammell

text: Tämän jälkeen hän alkoi työskennellä kirjansa "The Twilight of Painting" parissa, ja aloitti myös suunnitelman tulevaa elämäntyötään varten, sarjan maalauksia jotka perustuivat Francis Thompsonin runoon "The Hound of Heaven". Työt valmistuivat myöhemmin 1956. 1950 hän perusti Gammell Studios -koulun, varmistaakseen vanhan piirtämisen ja maalaamisen käsityötaidon jatkumisen. Hän kuoli 1981.


title: Robert Hale Ives Gammell

text: Gammell oli yksi viimeisistä yhdysvaltalaisista taiteilijoista, joka sai vanhan klassisen koulutuksen. Hän on ehdottomasti yksi suurista merkkihahmoista amerikkalaisessa realistisessa kuvataiteessa, ei ainoastaan koska hän oli taitava maalari vaan myös siksi että hän opetti taidetta ja kirjoitti taiteesta. Hänen menestyneitä oppilaitaan ovat olleet mm. Allan R. Banks, Charles H. Cecil, Jim Childs, Robert Cormier, Paul DeLorenzo, Robert Scott Jackson, Richard Lack, Ernest Pricipato, Dale Redpath, Carl Joseph Samson ja Wicker Syd.


title: Melvin Steinberg

text: Melvin A. Steinberg (s. 4. lokakuuta 1933) on yhdysvaltalainen demokraattisen puolueen poliitikko Marylandin osavaltiosta.


title: Melvin Steinberg

text: Steinberg toimi Marylandin osavaltionsenaatin puheenjohtajana 1983–1987 ja sen jälkeen osavaltion varakuvernöörinä vuoteen 1995 saakka. Hän on valmistunut Baltimoren yliopistosta.


title: Katariina de Bragança

text: Katariina oli Bragançan herttua Juhanan ja Espanjan Medina-Sidonian Luisa de Guzmánin toiseksi vanhin tytär. Kun Portugalin itsenäisyys palautettiin ja hänen isästään tuli kuningas, tytärtä pyrittiin naittamaan useisiin eurooppalaisiin kuningassukuihin. Kun Ranska hylkäsi aiemmin tukemansa Portugalin Pyreneiden sopimuksessa 1659, tyttären naittaminen Englannin kuninkaalle tuli tarpeelliseksi Portugalin ja Englannin välisen liiton vahvistamiseksi. Avioliitosta tehtiin sopimus 23. kesäkuuta 1661.


title: Katariina de Bragança

text: Katariina meni naimisiin välittäjän välityksellä Lissabonissa 23. huhtikuuta 1662 ja saapui Portsmouthiin 14. toukokuuta, minkä jälkeen aviopari solmi liiton kahdessa seremoniassa, ensin salaa järjestetyssä katolisessa ja sitten anglikaanisessa. Myötäjäisinään Katariina toi kaksi miljoonaa kultacrusadosia ja Tangerin ja Bombayn satamat brittien hallintaan.


title: Katariina de Bragança

text: Katariina ei ollut suosittu kuningatar, koska hän oli katolilainen, ja hänen uskontonsa esti hänen kruunauksensa, koska katolilaiset eivät saaneet ottaa osaa anglikaanisiin seremonioihin. Katariina ei kyennyt synnyttämään lasta, vaikka olikin raskaana useita kertoja, viimeksi 1669. Hänen uskontonsa johti katolilaisuuden vastaisen mielialan nousuun. Vuonna 1678 hänen palvelijoitaan syytettiin Sir Edmund Godfreyn murhasta. Saman vuoden marraskuussa Titus Oates syytti häntä ”paavillisesta juonesta” myrkyttää kuningas, vaikka Kaarle II ei itse siihen uskonut. Alahuone äänesti kuningattaren häätämisestä Whitehallista, mutta kuningas itse puolusti häntä.


title: Katariina de Bragança

text: Kaarle II:n kuoleman jälkeen Katariina asui Englannissa Somerset Housessa vielä Jaakko II:n valtakauden aikana. Hän vetosi turhaan Kaarlen aviottoman pojan, Monmouthin herttua James Scottin, hengen puolesta tämän kapinanyrityksen epäonnistumisen jälkeen. Mainion vallankumouksen jälkeen Katariina oli aluksi hyvissä väleissä Vilhelm III:n ja Marian kanssa, mutta katolisen uskonnon harjoitus heikensi hänen asemaansa. Parlamentti sääti lain, joka vähensi Katariinan palvelijoiden määrää ja varoitti häntä toimimasta hallitusta vastaan. Katariina palasi viimein Portugaliin maaliskuussa 1692.


title: Katariina de Bragança

text: Katariina tuki Methuenin sopimusta Englannin kanssa 1703 ja toimi veljensä Pietari II:n sijaishallitsijana useaan otteeseen. Hän kuoli Bempostan palatsissa Lissabonissa ja haudattiin Jerónimosin luostariin Belémiin.


title: Cowboy (albumi)

text: Cowboy on Erasuren kahdeksas studioalbumi. Levyllä Erasure palasi kappalerakenteissa perinteiseen popformaattiin. Albumin tuottajana toimi aiemmin muun muassa The Prodigyn kanssa työskennellyt Neil McLellan.


title: Bosch

text: Bosch voi tarkoittaa seuraavia:


title: Bosch

text: Sukunimi


title: Ben Cayetano

text: Benjamin Jerome ”Ben” Cayetano (s. 14. marraskuuta 1939) on yhdysvaltalainen demokraattipoliitikko. Hän toimi Havaijin varakuvernöörinä vuosina 1986–1994 ja kuvernöörinä 1994–2002. Kuvernöörin virassa häntä seurasi republikaanien Linda Lingle.


title: Ben Cayetano

text: Cayetano on syntynyt Honolulussa ja koulutukseltaan juristi. Hän valmistui Loyola Law Schoolista vuonna 1971.


title: Cowboy (täsmennyssivu)

text: Cowboy voi tarkoittaa ainakin seuraavia asioita:


title: Spawn

text: Spawn on Image Comicsin sarjakuvahahmo, jonka loi Todd McFarlane. Spawnia julkaistaan Yhdysvalloissa samannimisessä sarjakuvalehdessä.


title: Spawn

text: Spawnin ensiesiintyminen tapahtui lehtensä ensimmäisessä numerossa toukokuussa 1992. Al Simmons oli CIA:n agentti, kunnes hänen oma pomonsa tapatti hänet. Al Simmons palasi kuolleista Spawnina, ja huomasi vaimonsa menneen naimisiin parhaan ystävänsä kanssa ja saaneen tämän kanssa yhteisen lapsen.


title: Spawn

text: Spawnista on tehty elokuva ja animaatiosarja televisioon.


title: Juho Lautasalo

text: Johannes (Juho) Lautasalo (aik. Åkerbacka, Hietaniemi ja Pihlaja, 28. huhtikuuta 1862 Karvia – 21. helmikuuta 1940 Ikaalinen) oli pienviljelijä ja kansanedustaja. Lautasalo toimi eduskunnassa SDP:n ryhmässä vuosina 1908–1914 ja 1917. Hänet valittiin kansanedustajaksi Satakunnasta.


title: Juho Lautasalo

text: Lautasalo työskenteli renkinä Kauhajoella, Karviassa ja Honkajoella vuoteen 1885, kunnes sai solmittua torpan vuokrasopimuksen Ikaalisissa. Nimenvaihdosten perusteella hän viljeli useammassa eri paikassa. Torpparivapautuksen myötä hänestä tuli pienviljelijä. Tilaansa hän hoiti kuolemaansa saakka.


title: Juho Lautasalo

text: Lautasalo vangittiin poliittisista syistä 1918 ja hänet pidettiin vangittuna vuoteen 1923.


title: Juho Lautasalo

text: Kunnallispolitiikassa Lautasalo oli Ikaalisten kunnanvaltuuston jäsen.


title: Suomen ruotsalainen kansanpuolue

text: Suomen ruotsalainen kansanpuolue (lyhenne RKP, , lyh. "SFP") on suomalainen liberaali puolue, joka edustaa pääasiassa maan ruotsinkielistä väestönosaa eli suomenruotsalaisia. RKP:n nykyinen puheenjohtaja on Anna-Maja Henriksson ja puoluesihteeri Fredrik Guseff.


title: Suomen ruotsalainen kansanpuolue

text: RKP on saanut eduskuntavaaleissa sotien jälkeen kymmenkunta paikkaa. Suhteellisesta pienuudestaan huolimatta RKP on päässyt usein hallitukseen. Puolue on ollut mukana enemmistössä Suomen itsenäisyyden ajan hallituksista ja jokaisessa hallituksessa vuosina 1979–2015. Vuonna 2015 RKP jäi Juha Sipilän muodostaman hallituksen ulkopuolelle, mikä katkaisi puolueen 36 vuoden yhtäjaksoisen edustuksen hallituksessa.


title: Suomen ruotsalainen kansanpuolue

text: RKP on Suomen ainoa alueellinen puolue. Eduskuntavaaleihin 2007 RKP osallistui vain kaksikielisissä Helsingin, Uudenmaan, Vaasan ja Varsinais-Suomen vaalipiireissä. Eduskuntavaleissa 2011 puoluella oli ensimmäisen kerran ehdokkaita Lapin vaalipiirissä. Ruotsalaiseen eduskuntaryhmään kuuluu perinteisesti myös Ahvenanmaan vaalipiirin edustaja, vaikka hän ei olisikaan RKP:n kansanedustaja.


title: Suomen ruotsalainen kansanpuolue

text:
RKP:n nuorisojärjestö on Svensk Ungdom, opiskelijajärjestö Liberaalit Opiskelijat LSK ja naisjärjestö Svenska Kvinnoförbundet.
RKP:llä on viisi piirijärjestöä, joista , , ja toimivat vaalipiiriensä alueilla. Muissa vaalipiireissä hajanaisesti toimivia osastoja yhdistää muun Suomen piiri.


title: Suomen ruotsalainen kansanpuolue

text: 1800-luvulla svekomanian poliittiseksi ilmentymäksi perustettiin Ruotsalainen puolue, joka oli (muiden ajan puolueiden tavoin) lähinnä parlamentaarikkojen ympärille muodostuva parlamentaarinen eliittipuolue. Suomen muututtua demokratiaksi puolue vaihtoi nimensä Ruotsalaiseksi kansanpuolueeksi. Kun fennomania oli sivistyksellisesti radikaali, mutta poliittisesti konservatiivinen liike, perustui svekomania pääasiassa liberaalille arvopohjalle. Valtaosa Liberaalisen puolueen jäsenistöstä siirtyi Ruotsalaiseen puolueeseen 1880-luvun aikana.


title: Suomen ruotsalainen kansanpuolue

text: Eduskuntauudistuksen jälkeen vuonna 1906 pidetyssä Ruotsalaisen puolueen puoluekokouksessa sen nimi muutettiin "Svenska Folkpartietiksi". Puolueen tavoitteeksi asetettiin koko ruotsia puhuvan väestön kokoaminen yhteen yhteiskuntaluokkaan katsomatta ja sille hyväksyttiin ohjelma, jossa oli vain puolueen yhtenäisyyden kannalta oleelliset asiat. Tärkeämmäksi teemaksi nousi kielikysymys.


title: Suomen ruotsalainen kansanpuolue

text: RKP oli alkuvuosinaan konservatiivisin ja oikeistolaisin Suomen puolueista, mutta alkoi 1920-luvulta alkaen siirtyä poliittisen keskustaan. Aitosuomalaisuuden pelon vuoksi RKP oli pian valmis yhteistyöhön myös vasemmiston kanssa.


title: Suomen ruotsalainen kansanpuolue

text: Sittemmin hyvin yhteistyöhaluisen linjan omaksuneena puolue on pienestä koostaan huolimatta ollut yhtäjaksoisesti mukana kaikissa Suomen hallituksissa vuodesta 1975. Kun virkamieshallitukset ja SDP:n yksinään muodostama Paasion II hallitus jätetään laskematta, on RKP ollut kaikissa kokoomushallituksissa jo vuodesta 1968. Kaikkiaan se on ollut mukana 49:ssä Suomen itsenäisyyden ajan 72:sta hallituksesta.


title: Suomen ruotsalainen kansanpuolue

text: Ruotsalaista kansanpuoluetta eduskunnassa edustaa Ruotsalainen eduskuntaryhmä. Eduskuntaryhmä toimii RKP:n kansanedustajien sekä Ahvenanmaan vaalipiirin kansanedustajan yhteistyöelimenä. Eduskuntaryhmän merkitys eduskuntatyössä on keskeinen: kokouksissa keskustellaan ajankohtaisista poliittisista kysymyksistä ja muodostetaan kantoja eduskunnan käsittelyssä olevaan asiaan. Ruotsalaisen eduskuntaryhmän valtiopäiväkaudella 2015–2019 muodostaa 10 kansanedustajaa. Ryhmän puheenjohtajana toimii kansanedustaja Thomas Blomqvist.


title: Suomen ruotsalainen kansanpuolue

text: RKP on liitetty moniin uutisiin koskien joukkoa säätiöitä, kuten esim Kulturfonden, Svenska litteratursällskapet i Finland ja Stiftelsen för det tvåspråkiga Finland.


title: Suomen ruotsalainen kansanpuolue

text: RKP on porvarillinen puolue, jonka sisältä löytyy niin liberaali, konservatiivinen kuin agraarikin siipi. Muihin eduskuntapuolueisiin verrattuna RKP:n ohjelmassa kielikysymys saa suurta huomiota. Monissa muissa kysymyksissä puolue on hyvin hajanainen, koska sillä on äänestäjiä pohjalaisista maanviljelijöistä eteläsuomalaisiin liberaaleihin. Suomen ruotsalaisen kansanpuolueen edeltäjä oli 1880-luvun alusta vuoteen 1906 toiminut Ruotsalainen puolue.


title: Suomen ruotsalainen kansanpuolue

text: Puolueen oman ilmoituksen mukaan vuonna 2002 RKP:lla oli 34 063 jäsentä, joista miehiä oli 17 572 ja naisia 16 491. Kauppalehden mukaan vuonna 2011 RKP:lla oli 28 000 jäsentä.


title: Suomen ruotsalainen kansanpuolue

text: RKP kannattaa markkinataloutta ja vapaata kilpailua. Veronalennukset lisäisivät sen mielestä ihmisten motivaatiota käydä töissä. Ulkopolitiikassa puolue on kannattanut perinteisesti pohjoismaista yhteistyötä.


title: Suomen ruotsalainen kansanpuolue

text: Suomen väestöstä on ruotsinkielisiä 289 951 henkeä (5,4 %). Vuoden 2011 eduskuntavaaleissa RKP:n kannatus puolestaan oli 4,28 prosenttia.


title: Suomen ruotsalainen kansanpuolue

text: RKP on perinteisesti kannattanut vahvaa kaksikielisyyttä (Ahvenanmaata lukuun ottamatta), pohjoismaalaistyyppistä sosiaaliturvaa, ympäristöasioiden huomioon ottamista ja ruotsinkielisen vähemmistön oikeuksien takaamista ylipäätään. Europarlamentissa RKP kuuluu Euroopan liberaalidemokraattien liiton ryhmään. Puolue on ollut EU-yhdentymisen kannattaja, ja kesäkuussa 2016 se asettui kannattamaan Suomen Nato-jäsenyyttä.


title: Suomen ruotsalainen kansanpuolue

text: Puolueelle ominaista on ruotsin aseman kielen korostamisen lisäksi arvoliberalismi tiettyjen kysymysten kohdalla. RKP esimerkiksi kannattaa homo- ja lesbopareille yhtä laajaa adoptio-oikeutta kuin heteropareille. Tähän sisältyisi myös mahdollisuus ulkoiseen adoptioon. Homoparien sisäistä adoptio-oikeutta vastaan ei äänestänyt vuonna 2009 yksikään RKP:n kansanedustaja. Kuitenkin viisi RKP:n kansanedustajaa asettui tukemaan Minna Sirnön ehdottamaa seksin yleistä ostokieltoa vuonna 2006. Kolme puolueen edustajaa äänesti myös seksin myynnin kieltämisen puolesta.


title: Suomen ruotsalainen kansanpuolue

text: Astrid Thors on arvostellut nuuskan myyntikieltoa, ja myös RKP:n eduskuntaryhmä on ajanut nuuskan laillistamista.


title: Suomen ruotsalainen kansanpuolue

text: Puolueen edellinen puheenjohtaja Stefan Wallin on ilmoittanut RKP:n olevan perussuomalaisten vastavoima.


title: Suomen ruotsalainen kansanpuolue

text: Kevään 2011 hallitusneuvotteluissa puolue vastusti talousrikosten rangaistusten koventamista. Samoissa neuvotteluissa RKP esitti harmaan talouden torjuntaa pohtineen työryhmän muistiosta poistettavaksi muun muassa kohtia, joissa viranomaisten välistä tiedonsaantia olisi vaadittu parannettavaksi ja hallintorekisteröityjä tilejä hallinnoivia pankkeja olisi velvoitettu selvittämään sijoittajien henkilöllisyys. "Helsingin Sanomat" piti RKP:n toimia harmaan talouden kitkemisen vesittämisenä, vaikkakin puolue sanookin pitävän talousrikollisuuden torjuntaa tärkeänä. Muistiota kommentoinut harmaan talouden tutkija Markku Hirvosen mielestä RKP:n kannat johtuivat puolueen taustavaikuttajista, kuten suursijoittajista.


title: Richard Lack

text: Richard Lack on yhdysvaltalainen taidemaalari. Hän on entinen Atelier Lackin johtaja ja yksi amerikkalaisen 1900-luvun realismin johtavista hahmoista.


title: Richard Lack

text: Richard Lack on yksi kaikkein taitavimmista Ives Gammellin oppilaista. Hänen taideopintonsa alkoivat Minneapolis School of Artissa, mutta hänen kiinnostuksensa klassiseen traditioon johti hänet pian Robert Hale Ives Gammellin ateljeehen, jossa hän opiskeli viisi vuotta Fenway Studiosissa Bostonissa 1950-1956. Ainoana keskeytyksenä kahden vuoden tauko Yhdysvaltain asevoimien palvelusjakson vuoksi. 1955 hän lähti opiskelemaan vanhojen mestarien tekniikoita, erityisesti Peter Paul Rubensin, jonka tyyli vetosi häneen niin tekniikoiltaan kuin tyylillisestikin.


title: Richard Lack

text: 1957 hän palasi Minneapolisiin vaimonsa Katherinen kanssa. Minneapolisista hän osti talon, jonne hän rakensi Leonardo Da Vincin muistikirjojen ohjeitten mukaisen studion. Siellä hän jatkoi asetelmien, muotokivien, genremaalausten, maisemien ja mielikuvituksellisten maalausten maalaamista, jotka perustuivat myytteihin, historiaan ja Carl Jungin psykologiaan. Hän jäi eläkkeelle 1992 sairauden takia.


title: Richard Lack

text: Lack maalaa yleensä aina elävästä mallista, poikkeuksen hän tekee, jos malli ei kykene istumaan täysiä sessioita muotokuvia tehtäessä. Hänen töistään noin kolmannes on muotokuvia. Lack toteaakin, että nykyajan muotokuvissa suurin vika on juuri se, että ne on maalattu valokuvista.


title: Richard Lack

text: Suuremmissa töissään hän yleensä aloittaa tekemällä pieniä hiili- ja väriluonnoksia, ennen kuin siirtyy suurikokoisempaan työhön. Pienemmissä töissä hän aloittaa suoraan luonnostelemalla ohuella maalilla ja pienellä pensselillä raakaa umbraa maalauspohjalle.


title: Richard Lack

text: Kasvot ja kädet hän maalaa usein suoraan mallista, mutta vaatteet hän tekee puisesta mallinukesta.


title: Richard Lack

text: Lack perusti oman ei voittoa tekevät koulunsa 1969, jossa hän opetti bostonilaisten impressionistien ja 1800-luvun ranskalaisten akatemioiden mukaan. Atelier Lack on ateljeetyyppinen koulu, jossa luentojen määrä on hyvin vähäinen, pääpaino on elävänmallin, kipsipatsaitten ja asetelmien piirtämisellä ja maalaamisella.


title: Richard Lack

text: Hänen menestyneimpiin oppilaisiinsa kuuluvat mm. Kurt Anderson, Juliette Aristides, Mark Balma, Peter Bougie, Lisa Bormann, Charles Cecil, Michael Chelich, Chris Cismesia, Paul DeLorenzo, Stephen Gjertson, Linda Glewwe, Daniel Graves, Geroge Herman, Daan Hoekstra, Gary Hoffman, Leesa Hoffman, Kalomas Dean, Brian Lewis, James Prohl, Peggy Rathman, Dale Redpath, Lois Rohmberg, Kirk Richards, James Robinson, Carl Joseph Samson, Bruno Surdo, Ana Van de Mark, Mark Walker ja Cyd Wicker.


title: Heikki Renvall

text: Henrik (Heikki) Gabriel Renvall (19. tammikuuta 1872 Turku – 1. kesäkuuta 1955 Helsinki) oli suomalainen lakimies, toimittaja, vakuutusjohtaja ja senaattori.


title: Heikki Renvall

text: Renvallin vanhemmat olivat arkkipiispa Torsten Thure Renvall ja "Amanda Sofia Limnell" (ennen "Rindell"). Renvall pääsi ylioppilaaksi 1890 ja suoritti Helsingin yliopistossa filosofian kandidaatin tutkinnon 1893, lakitieteen kandidaatin tutkinnon 1897 sekä lisensiaatin ja tohtorin tutkinnot vuonna 1900.


title: Heikki Renvall

text: Renvall oli naimisissa oopperalaulajatar Aino Acktén kanssa vuosina 1901–1917; liitto päättyi eroon ja Renvall meni 1917 uusiin naimisiin "Elli Sofia Palmqvistin" kanssa. Renvallin lapset hänen ensimmäisestä avioliitostaan olivat näyttelijä ja ohjaaja Glory Leppänen ja 1970-luvulla julkaistuista muistelmistaan kuuluisuutta saanut gynekologi Mies Reenkola (1908–1988). Heikki Renvallin veli oli kirkkoherra Uno Mikael Renvall, jonka poika oli historiantutkija, professori ja Helsingin yliopiston kansleri Pentti Renvall.


title: Heikki Renvall

text:
Renvall oli Länsi-Suomen kansanlehden toimituksen jäsen 1897–1899 ja Helsingin yliopiston lainopillisen tiedekunnan kansantalouden, finanssiopin ja tilastotieteen vt. apulainen 1900–1903. Hän toimi asianajajana Helsingissä vuosina 1902–1904 ja oli Helsingin Sanomien päätoimittaja 1905–1906. Renvall hoiti Helsingin yliopiston kansantalous- ja tilastotieteen dosentin virkaa 1906–1917 ja hän oli myös Teknillisen korkeakoulun kansantaloustieteen vt. professori 1909–1911 ja Helsingin yliopiston agraaripolitiikan opettaja 1908–1909 ja 1911–1913. Renvall oli Vakuutus Oy Kalevan johtokunnan jäsenenä 1906–1916 ja toimi yhtiön apulaisjohtajana 1916–1925 ja toimitusjohtajana 1925–1946. Renvall oli perustamassa Suomalainen Kansa-lehteä ja oli sen toimittajana 1907–1911; hän oli myös Yhteiskunta-taloudellisen aikakauskirjan toimittaja
1915–1920.


title: Heikki Renvall

text:
Politiikassa Renvall oli porvarissäädyn jäsen 1904–1906 säätyvaltiopäivillä ja oli nuorsuomalaisen puolueen kansanedustajana 1907–1908 ja 1910–1914 Mikkelin läänin vaalipiiristä. Venäjän vallan aikana Renvall oli Passiivisen vastarinnan keskuskomitean ja Aktiivisen komitean jäsenenä. Hän toimi kauppa- ja teollisuustoimituskunnan päällikkönä (senaattorina) Svinhufvudin senaatissa 1917–1918 sekä Paasikiven senaatissa 1918. Renvall oli myös senaatin talousosaston jäsen ja talousosaston varapuheenjohtaja Vaasan senaatissa 1918. Vuosina 1922–1924 Renvall oli kokoomuksen edustajana Viipurin läänin läntisestä vaalipiiristä. Hän oli presidentin valitsijamies vuoden 1925 presidentinvaaleissa ja toimi myös Helsingin kaupunginvaltuutettuna.
Renvall sai ministerin arvonimen 1918.


title: Hippolyte

text:
Hippolyte () viittaa kreikkalaisessa mytologiassa kahteen eri henkilöön.
Hippolyte oli amatsonien kuningatar, soturittareiden sukua, joka polveutui sodanjumala Areesta ja jonka kuolemasta on useita keskenään ristiriitaisia kuvauksia. Theseus sieppasi hänet ja toi mukanaan Ateenaan, minkä johdosta amatsonit hyökkäsivät Ateenaa vastaan. Heidät kuitenkin voitettiin, ja Hippolyte synnytti Theseukselle Hippolytoksen.


title: Hippolyte

text: Theseus menetti mielenkiintonsa Hippolyteen ja meni naimisiin Faidran kanssa. Hippolyte kuitenkin ilmestyi amatsonien kanssa hääjuhliin tappaakseen vieraat, mutta sai itse surmansa vieraiden sulkiessa salin ovet — hänet surmasi mahdollisesti Theseus. Toisen lähteen mukaan Hippolyte sai surmansa sisarensa Penthesileian keihäästä tämän yritettyä osua hirveen.


title: Hippolyte

text: Herakles kohtasi Hippolyten yhdeksännessä urotyössään, joka tunnetaan nimellä "Hippolyten vyö". Herakleen piti hakea tämä Areen vyö, jota Hippolyte käytti asemansa merkkinä, Eurystheyksen tyttären Admeten toiveesta. Tavattuaan Herakleen Hippolyte lupasi vyön tälle kuultuaan tämän matkan tarkoituksen, mutta tällöin Hera amatsoniksi naamioituneena levitti huhua, että vieraat olivat saapuneet sieppaamaan Hippolyten. Tällöin amatsonit aseistautuivat ja ryntäsivät Herakleen perään. Tämän nähdessään Herakles surmasi Hippolyten ja otti tämän vyön.


title: Hippolyte

text: Nimeä Hippolyte käytetään myös Astydameiasta, Akastoksen puolisosta, joka rakastui Peleukseen.


title: Frans Lehtonen

text: Frans Lehtonen (aik. Lehtola, 7. lokakuuta 1859 Petäjävesi – 27. kesäkuuta 1920 Rautalampi) oli seppä ja kansanedustaja. Lehtonen toimi eduskunnassa SDP:n ryhmässä vuosina 1908–1914. Hänet valittiin kansanedustajaksi Oulun läänin pohjoisesta vaalipiiristä.


title: Frans Lehtonen

text: Lehtonen työskenteli seppänä Petäjävedellä, Pieksämäellä ja Kemissä vuoteen 1906, jolloin hänet palkattiin SDP:n puhujaksi ja luennoitsijaksi. Kansanedustajaksi hänet valittiin ensimmäisen kerran toisissa eduskuntavaaleissa 1908.


title: Frans Lehtonen

text: Eduskuntauransa jälkeen Lehtonen toimi puolueen puhujana ja luennoitsijana eri puolilla Itä-Suomea. Hän kuoli Rautalammilla 1920.


title: Kirkkopäivät

text: Kirkkopäivät on sekä suurelle yleisölle että aktiiviseurakuntalaisille suunnattu Suomen evankelis-luterilaisen kirkon suurtapahtuma ja kesäjuhlat. Kirkkopäivät järjestetään joka toinen vuosi yleensä toukokuussa eri paikkakunnilla. Kolmipäiväinen viikonlopputapahtuma on koonnut viime aikoina noin 30 000 tilaisuuskävijää. Viimeksi Kirkkopäivät olivat Kuopiossa 2013, ja seuraavan kerran Kirkkopäivät pidettiin Kouvolassa 22.–24. toukokuuta 2015. Kirkkopäivien pääjärjestäjinä ovat Kirkkopalvelut ja paikalliset seurakunnat.


title: Kirkkopäivät

text: Päivien tapahtumat ovat keskusteluja, konsertteja, teatteriesityksiä, näyttelyitä, jumalanpalveluksia, rukoushetkiä, hiljaisuuden messuja, tietoiskuja, työpajoja, retkiä, klubeja jne. Lisäksi järjestöjen esittelytorit ovat yleensä laajoja.


title: Kirkkopäivät

text: Kirkkopäivät kokoaa osanottajia kaikista kirkon piireistä ja ikäryhmistä ja se ei ole minkään tietyn liikkeen tapahtuma. Päivät antavat läpileikkauksen siitä, mitä kirkossa tapahtuu ja mistä keskustellaan kirkossa parhaillaan. Kulttuurilla on tärkeä osa tapahtumassa. Päivien osanottajista suurin osa on maallikoita, jotka ovat enemmän tai vähemmän aktiivisia seurakuntalaisia tai kiinnostuneita näkemään, mitä kirkossa on meneillään. Kirkon ja järjestöjen työntekijät ja luottamushenkilöt ovat toinen suuri kävijäryhmä, ja heille päivillä tarjotaan myös omaa ammatillista ohjelmaa.


title: Kirkkopäivät

text: Kirkkopäivät 2007 pidettiin Turussa 24.–27. toukokuuta. Niiden teemana oli "Pyhä yksinkertaisuus". Keskustelijoiden joukossa olivat mukana esimerkiksi A. W. Yrjänä, Ilkka Kanerva ja Julia Kanerva, Suvi-Anne Siimes, Björn Wahlroos, Tommy Tabermann ja Maria Kaisa Aula. Piispa Gustav Björkstrand ja ohjaaja Jari Halonen tapasivat 20 vuotta Jumalan teatteri -episodin jälkeen. Vanhan suurtorin kirkkotorilla oli 60 näytteilleasettajaa.


title: Kirkkopäivät

text: Vuoden 2009 kirkkopäivät pidettiin Jyväskylässä 21.–23. elokuuta 2009 teemalla ”Onni täällä vaihtelee”. Päivillä pidettävän Kirkon sosiaalifoorumin keskustelijoina olivat muun muassa kaupunginjohtaja Jussi Pajunen, toimitusjohtaja Asmo Kalpala ja kansanedustaja Tarja Filatov. Muiden keskustelutilaisuuksien puheenvuoroja pitivät muun muassa toimittaja Johanna Korhonen, Kirkon ulkomaanavun johtaja Antti Pentikäinen, päätoimittaja Pekka Mervola, toimittaja Minna Lindgren ja pastori Jaakko Heinimäki.


title: Kirkkopäivät

text:
Vuoden 2011 Kirkkopäivät pidettiin Lahdessa 13.–15. toukokuuta. Ohjelmassa oli muun muassa suurkonsertteja, joiden esiintyjinä olivat Jari Sillanpää, Lauluyhtye Enchant ja Lahden Gospelkuoro. Lisäksi yleisöä veti lahtelaisten oppilaitosten toteuttama muotinäytös ja Hillsong Londonin ensiesiintyminen Suomessa.
Kirkkopäivät pidettiin Kuopiossa toukokuussa vuonna 2013. Kirkkopäivät saivat paljon alueellista ja valtakunnallista näkyvyyttä ja keräsivät hieman yli 30 000 tilaisuuskävijää. Uusi aluevaltaus oli iso ilmainen koko perheen lastenfestari Riemu, johon osallistujia oli noin 4 000.


title: Kirkkopäivät

text: Kuopion Kirkkopäivät saivat aikaan keskustelua räväköillä mainoslauseillaan, kuten ”11. käsky: Tule Kuopion Kirkkopäiville!”, ”Tästä pakanakin tykkää” sekä ”Tunnetko Ristipiston sydämessäsi?”


title: Kirkkopäivät

text: Vuoden 2015 kirkkopäivät pidettiin Kouvolassa 22.–24. toukokuuta 2015.


title: Kirkkopäivät

text: Suomen kirkkopäiviin on otettu mallia Saksasta, jossa "Kirchentage" on tärkeä uskonnollinen ja yhteiskunnallinen tapahtuma.


title: TobyMac

text: Toby McKeehan (syntyjään Kevin Michael McKeehan, 22. lokakuuta 1964 Fairfax, Virginia), taiteilijanimeltään TobyMac, tyyliteltynä tobyMac, on yhdysvaltalainen kristillinen hip hop/pop-artisti, musiikkituottaja, laulaja-lauluntekijä ja kirjailija. Hän tunnetaan kristillisen laulutrio DC Talkin jäsenenä vuodesta 1987 vuoteen 2000, jolloin yhtye ilmoitti jäävänsä tauolle. DC Talkin jälkeen TobyMac aloitti menestyksekkään soolouransa. DC Talkin yli kahdeksan miljoonan albumin myynnin lisäksi hänen neljää julkaistua sooloalbumiaan on tähän mennessä myyty yli kaksi miljoonaa kappaletta, joista viimeisin, "Tonight" julkaistiin vuonna 2010. TobyMac on myös voittanut vuoden 2008 CD+DVD-julkaisullaan "Alive and Transported" parhaan rap- tai rock-gospelalbumin Grammy-palkinnon ja ollut myös useasti ehdolla eri kategorioissa.


title: Mary Coughlan

text: Mary Coughlan (s. 28. toukokuuta 1965, Donegal) on irlantilainen Fianna Fáil -puolueen poliitikko. Coughlan toimi useissa ministerintehtävissä 2000-luvulla. Hän oli Irlannin parlamentin alahuoneen, Dáil Éireannin jäsenenä vuosina 1987–2011. Coughlan menetti paikkansa vuoden 2011 vaaleissa.


title: Mary Coughlan

text: Coughlan opiskeli yhteiskuntatieteitä University College Dublinissa. Hänet valittiin Irlannin parlamenttiin vain 21-vuotiaana. Ennen poliittista uraansa Coughlan ehti toimia lyhyesti sosiaalityöalalla. Hän toimi tánaistena, eli varapääministerinä Brian Cowenin hallituksessa 2008–2011.


title: Mary Coughlan

text: Coughlan oli naimisissa poliisina työskennelleen David Charltonin kanssa, joka kuoli syöpään syyskuussa 2012. Heillä oli kaksi lasta.


title: O. W. Louhivuori

text: Oskar Wilhelm (Oskari Wilho) Louhivuori (vuoteen 1905 Lohtander; 18. syyskuuta 1884 Kuopion maalaiskunta – 1. heinäkuuta 1953 Helsinki) oli suomalainen professori, kansleri, vakuutusjohtaja ja senaattori.


title: O. W. Louhivuori

text: Louhivuoren vanhemmat olivat sahanhoitaja Mikael Lohtander ja Anna Karoliina Savolainen. Hän pääsi ylioppilaaksi 1903 ja suoritti filosofian kandidaatin tutkinnon 1908, lisensiaatin tutkinnon 1915 ja väitteli tohtoriksi 1919. Louhivuori sai Helsingin kauppakorkeakoulusta kauppatieteiden kunniatohtorin arvon 1950.


title: O. W. Louhivuori

text: Louhivuori oli "Ylioppilaiden raittiusyhdistyksen" sihteeri raittiustyötä varten oppikouluissa 1904–1907, Pohjantähden toimittaja 1906, Kylväjän päätoimittaja 1908, Suomen liikemiesten kauppaopiston opettaja 1909, Helsingin maanviljelyslyseon opettaja 1910–1912, Keskinäinen Henkivakuutusyhtiö Salaman tilastomies ja sihteeri 1911–1915 ja Suomen köyhäinhoidon tarkastaja 1915–1916. Hän toimi henkivakuutusyhtiö Salaman toimitusjohtajana 1916–1917 ja 1918–1936. Louhivuori oli myös Vakuutussanomien toimittajana 1912–1916, Yhteiskuntataloudellisen aikakauskirjan toimittajana 1909–1925, "Nordisk försäkringstidskriftin Suomen" toimittajana 1928–1931 ja "Suomen Vakuutus Oy":n varatoimitusjohtajana 1942–1953.


title: O. W. Louhivuori

text: Akateemisella urallaan Louhivuori oli Helsingin yliopiston sosiaalisen alkoholiopin opettaja 1911–1917, Helsingin yliopiston kansantaloustieteen ja vakuutusopin dosentti 1938–1948 sekä Kauppakorkeakoulun kansantaloustieteen, finanssiopin ja tilastotieteen professori 1938–1952, Kauppakorkeakoulun rehtori 1945–1952 ja kansleri 1952–1953.


title: O. W. Louhivuori

text: Politiikassa Louhivuori toimi suomalaisen puolueen kansanedustajana 1917–1918 ja kokoomuksen kansanedustajana 1918. Hän edusti Uudenmaan läänin vaalipiiriä. Louhivuori toimi sosiaalitoimituskunnan päällikkönä (senaattorina) Svinhufvudin senaatissa 1917–1918 ja Paasikiven senaatissa 1918.


title: O. W. Louhivuori

text: Louhivuori oli naimisissa Hilja Siviä Soinamon kanssa vuodesta 1909 lähtien. Verneri Louhivuori oli hänen veljensä.


title: Boiko Borisov

text: Boiko Metodiev Borisov (, s. 13. kesäkuuta 1959) on bulgarialainen poliitikko ja maan pääministeri 2009–2013, 2014–2017 ja 2017–. Hän oli aiemmin Sofian pormestari marraskuusta 2005 ja johtanut perustamaansa GERB-puoluetta.


title: Boiko Borisov

text: Borisov työskenteli sisäministeriössä 1982–1990 ja perusti 1990 yksityisen turvallisuuspalveluyrityksen. Hän työskenteli uudelleen sisäministeriössä 2001–2005 oikeistohallituksen valtakaudella ja kohosi sisäministeriön poliisin kenraaliluutnantiksi.


title: Boiko Borisov

text: Syksyn 2005 vaaleissa Borisov valittiin parlamenttiin kahdesta vaalipiiristä, mutta hän luopui paikastaan ja ryhtyi Sofian pormestariksi. Borisov perusti joulukuussa 2006 GERB-puolueen (), joka voitti toukokuun 2007 eurovaalit saaden 21,69 % äänistä ja viisi paikkaa Euroopan parlamentissa.


title: Boiko Borisov

text: Heinäkuun 2009 vaaleissa GERB otti maanvyöryvoiton ja presidentti Georgi Părvanov nimitti Borisovin hallituksenmuodostajaksi.


title: Boiko Borisov

text: Borisovin GERBin nimitys Barroson komissioon Euroopan kansanpuolueen edustajana, Rumjana Želeva joutui torjutuksi, koska saksalaisen Die Weltin mukaan hänellä oli kytkentöjä Venäjän mafiaan. Jeleva erosi asemastaan ulkoministerinä 19. tammikuuta 2010. Borisov nimitti hänen korvaajakseen ulkoministeriksi entisen puolustusministeri Nikolai Mladenovin.


title: Boiko Borisov

text: Kesäkuussa 2010 Borisovin hallitus sanoutui irti vuonna 2007 Venäjän ja Kreikan kanssa rakennettavasta sovitusta Alexandroúpoli–Burgas-öljyputkesta. Samassa yhteydessä uuden Belenen ydinvoimalan rakennus jäädytettiin. Venäjän Rosatomin Atomstroieksport voitti neljän miljardin dollarin arvoisen tarjouskilpailun siitä vuonna 2006. Heinäkuussa 2010 Bulgaria liittyi kuitenkin uudelleen South Stream -projektiin.


title: Boiko Borisov

text:
Borisovin hallitus erosi helmikuussa 2013. Borisovin mukaan eron taustalla oli sähkön hintojen takia järjestetyt mielenosoitukset ja poliisien käyttämät kovat otteet mielenosoittajia kohtaan. Marraskuussa 2014 hän jatkoi pääministerinä uudessa vähemmistöhallituksessa.
Borisov ilmoitti erostaan loppuvuodesta 2016, kun hänen ehdokkaansa Tsetska Tsatsjeva hävisi presidentinvaalit opposition Rumen Radeville.


title: Boiko Borisov

text: Vuoden 2017 vaalien jälkeen presidentti Radev antoi hänelle huhtikuussa 2017 tehtäväksi muodostaa hallituksen kolmannen kerran.


title: Boiko Borisov

text: Borisov harrastaa karatea, ja on ollut kansallisen joukkueen valmentajana ja tuomarina kansainvälisissä otteluissa.


title: Fondmetal

text: Fondmetal on entinen Formula 1 -talli, joka kilpaili sarjassa kausina 1991-1992. Se toimitti myös moottoreita Minardille kaudella 2000. Talli osallistui yhteensä 29 kilpailuun, saavuttamatta yhtään pistesijaa. Parhaaksi saavutukseksi jäi kahdesti kymmenes sija.


title: Fondmetal

text: Talli syntyi, kun Gabriele Rumi osti Osella -tallin vuonna 1990. Fondmetal oli aiemmin toiminut Osellan pääsponsorina.


title: Samuli Sario

text: Eeli Samueli (Samuli) Sario (sukunimi aik. "Lindroos", 3. toukokuuta 1874 Tottijärvi – 14. tammikuuta 1957 Helsinki) oli suomalainen aktivisti, valtiosihteeri ja senaattori.


title: Samuli Sario

text: Sarion vanhemmat olivat kansakoulunopettaja Ananias Lindroos ja Anna Judith Lundgren. Hän pääsi ylioppilaaksi 1893 Helsingin suomalaisesta normaalilyseosta ja valmistui Helsingin yliopistosta filosofian kandidaatiksi 1896 ja maisteriksi 1897.


title: Samuli Sario

text: Sario oli Uuden Suomettaren toimittajana 1897–1904, tullihallituksen tilastokonttorin esimiehenä 1904–1910 ja Henkivakuutusyhtiö Salaman toimitusjohtajana 1910–1916, Sario kuului jääkäriliikettä tukeneeseen vanhempien poliitikkojen muodostamaan Keskuskomiteaan (Centralkomittén, CK). Hän oli Suomen vapautusliikkeen ulkomaan valtuuskunnan jäsenenä Tukholmassa ja edustajana Berliinissä 1916–1917.


title: Samuli Sario

text:
Valkoisessa Vaasan senaatissa senaatin kanslian ulkoasiain valtiosihteerin nimekkeellä toimineen Sarion vastuulla olivat ulkoasiat.
Suomalaista puoluetta edustanut Sario oli salkuttomana senaattorina Paasikiven senaatissa 1918. Monarkian ja saksalaissuuntauksen kannattajana tunnettu Sario siirtyi pois politiikasta ensimmäisen maailmansodan päätyttyä Saksan tappioon.


title: Samuli Sario

text: Viimeksi Sario toimi Kansallis-Osake-Pankin Turun konttorin johtajana 1918–1922 ja Vakuutusyhtiö Pohjolan johtajana 1922–1930.


title: Lehtokorvasieni

text: Lehtokorvasieni ("Gyromitra gigas") on pääasiassa keväisin, mutta myös alkukesästä kasvava mieto ruokasieni. Toisin kuin tavallinen korvasieni, lehtokorvasieni ei sisällä gyromitriinia, mutta kuitenkin sekoittamisvaaran vuoksi tulee esikäsitellä korvasienen tavoin ennen käyttöä.


title: Lehtokorvasieni

text: Lehtokorvasieni kasvaa yleisenä Etelä- ja Keski-Suomessa, mutta puuttuu Pohjois-Suomen lajistosta. Sitä tavataan yleisimmin lehtomaisista ja tuoreista metsistä valoisista kohdista, myös kantojen ja maarunkojen lähettyvillä. Kasvaa myös koivusekametsissä ja hakkuuaukeilla.


title: Lehtokorvasieni

text: Lehtokorvasieni muistuttaa erehdyttävästi korvasientä ("Gyromitra esculenta"), mutta on korvasientä suurempi ja vaaleampi. Lehtokorvasieni on väriltään lähinnä rusehtavan keltainen, harmaankeltainen tai likaisenruskea. Sieni on 8-15 cm leveä ja 5-12 cm korkea. Malto on haurasta, ohutta ja vaaleaa, ja itiöpöly valkoista. Jalka on lyhyt, paksu ja väriltään keltaisenvalkoinen. Lakki on ontto ja poimuileva. Lakkiosan reunat ovat irti jalasta, toisin kuin tavallisella korvasienellä.


title: Magnus Lavonius

text: Magnus Karl Lavonius (5. marraskuuta 1870 Viipuri – 21. syyskuuta 1948 Ylöjärvi) oli suomalainen tekstiiliteollisuusjohtaja, tamperelainen kunnallispoliitikko ja vuorineuvos, joka toimi Erichin hallituksen kulkulaitosten ja yleisten töiden ministerinä 1920–1921.


title: Magnus Lavonius

text: Lavoniuksen vanhemmat olivat hovioikeudenneuvos, lakitieteen tohtori Wilhelm Lavonius ja Maria Franciska Westzynthius. Hän oli Robert Lavoniuksen veli. Lavonius valmistui diplomi-insinööriksi vuonna 1893 Polyteknillisen opiston konerakennusosastolta. Suoritettuaan jatko-opintoja Saksassa Reutlingenin "Spinn-, Web- und Wirkschule"ssa 1894–1895 hän tuli Tampereen Pellava- ja Rautateollisuus Oy:n (Tampella) palvelukseen Tampereelle kutomonjohtajaksi 1895. Vuonna 1909 hänestä tuli Tampereen Puuvillateollisuus Oy:n Lapinniemen tehtaan isännöitsijä eli toimitusjohtaja, joka johti tehdasta aina vuoteen 1945 saakka. Lavonius oli myös Kutomateollisuudenharjoittajien liiton johtokunnan jäsen 1911–1945 ja johtokunnan puheenjohtaja vuosina 1927–1945.


title: Magnus Lavonius

text: Lavonius oli porvarissäädyn edustaja valtiopäivillä vuosina 1905–1906 ja presidentin valitsijamies vuonna 1925. Edistyspuoluetta edustanut Lavonius toimi kulkulaitosten ja yleisten töiden ministerinä Rafael Erichin hallituksessa vuosina 1920–1921. Jälkimmäisenä vuonna hän yritti muodostaa Kokoomuksen, Maalaisliiton ja Edistyspuolueen yhteishallitusta, mutta hanke epäonnistui, kun kokoomuslaiset eivät halunneet samaan hallitukseen ulkoministeriksi kaavaillun Edistyspuolueen Rudolf Holstin kanssa. Lavonius luopui hallitustunnustelijan tehtävästä ja uuden Edistyspuolueen vähemmistöhallituksen muodosti Juho Vennola.


title: Magnus Lavonius

text: Tampereen kunnallispolitiikassa Lavonius oli mukana kaupunginhallituksen edeltäjän rahatoimikamarin jäsenenä 1902–1908 ja kaupunginvaltuuston puheenjohtajana 1912–1915 ja 1918 sekä jäsenenä 1907–1918 ja 1922–1928. Tampereen ensimmäisen sekä toisen raitiotiekomitean puheenjohtajana toiminut Lavonius kannatti voimakkasti raitioteiden rakentamista Tampereelle, mutta tämä hanke ei kuitenkaan toteutunut.


title: Magnus Lavonius

text: Vuorineuvoksen arvon Lavonius sai vuonna 1930. Hänen ensimmäinen puolisonsa vuodesta 1901 oli Ester Gabriella Solin, joka kuoli jo seuraavana vuonna eli 1902. Toinen puoliso vuodesta 1908, Olga Erika Simelius (k. 1948), tuli tunnetuksi työstään lastensuojelun parissa. Olga Lavonius vaikutti miehensä tavoin Tampereen kunnallispolitiikassa. Heille syntyi yksi tytär.


title: Kansalaisfoorumi (järjestö)

text: Kansalaisfoorumi on yksi Suomen kahdestatoista vapaata sivistystyötä harjoittavasta valtakunnallisesta sivistysjärjestöstä. Kansalaisfoorumi toimii sivistysliittona ja opintokeskuksena, ja toimintaa säätelee laki vapaasta sivistystyöstä.


title: Kansalaisfoorumi (järjestö)

text: Kansalaisfoorumin jäsenjärjestöjä ovat Kanteleliitto, Suomen Kansanmusiikkiliitto, Suomen Nuorisoseurat, Suomen Nuorisosirkusliitto, Suomen Puhallinorkesteriliitto, Suomen Harrastajateatteriliitto ja Suomen Senioriliike. Jäseniä näissä järjestöissä on yhteensä noin 120 000.


title: Kansalaisfoorumi (järjestö)

text: Kansalaisfoorumin toiminta keskittyy yhteisölliseen ja kulttuuriseen sivistystyöhön. Se opintotoiminnan tavoitteina on luoda edellytyksiä henkiselle kasvulle, elämän hallinnalle, elinikäiselle oppimiselle sekä kansalaisyhteiskunnan aktiivisena jäsenenä toimimiselle. Opintokeskuksen järjestämistä kursseista lähes 90 prosenttia ja opintokerhotoiminnasta lähes 70 prosenttia on eri taidealojen (tanssi, teatteri ja musiikki) ja taiteiden välistä toimintaa.


title: Kansalaisfoorumi (järjestö)

text: Kansalaisfoorumilla on 13 päätoimista työntekijää. Keskustoimisto sijaitsee Vantaalla ja aluetoimistot neljällä paikkakunnalla: Lahdessa, Tampereella, Oulussa ja Rovaniemellä. Kansalaisfoorumin pääsihteeri on Aaro Harju ja hallituksen puheenjohtaja Juha Suoranta.


title: Johan Henrik Zilliacus

text: Johan "Henrik" Zilliacus (23. tammikuuta 1908 Helsinki – 9. tammikuuta 1992 Helsinki) oli suomalainen antiikintutkija (filologi). Papyrologiseen aineistoon ja piirtokirjoituksiin erikoistunut Zilliacus oli Helsingin yliopiston Kreikan kirjallisuuden professori 1944–1974 ja toimi Suomen Rooman-instituutin johtajana vuosina 1956–1959.


title: Johan Henrik Zilliacus

text: Hän meni vuonna 1936 naimisiin Harriet Björkenheimin kanssa. Heillä on neljä lasta, joista yksi on Margherita Zilliacus.


title: Niilo Solja

text: Niilo Johannes Solja (sukunimi vuoteen 1907 Sandell) (25. kesäkuuta 1888 Hämeenkyrö – 15. syyskuuta 1967 Pirkkala) oli asianajaja ja tamperelainen kunnallispoliitikko joka oli myös kokoomuksen kansanedustajana ja ministerinä 1930-luvun alussa.


title: Niilo Solja

text: Soljan vanhemmat olivat kauppias "Kaarlo Johannes Sandell" ja "Hilma Helena Kalenius". Hän kävi Tampereen Lyseon ja pääsi ylioppilaaksi 1908 ja suoritti oikeustutkinnon ja ylemmän hallintotutkinnon 1911 ja sai varatuomarin arvon 1913. Solja oli Hauhon, Maskun ja Ruoveden tuomiokuntien tuomari 1912–1914, Turun hovioikeuden ylimääräinen virkamies 1913–1916 ja Turun maaherranviraston ulosottoasiain esittelijä 1914–1915. Suomen sisällissotaan Solja osallistui valkoisten joukoissa Koutan, Vilppulan, Tampereen ja Viipurin taisteluihin sotatuomarina, majoitusmestarina ja esikuntapäällikkönä. Vuonna 1918 hän toimi lisäksi "valtiorikosoikeus 52.":n puheenjohtajana. Solja oli lakiasiaintoimisto "Ahlman & Pulkkisen" osakkaana Tampereella 1916–1937 ja sen jälkeen asianajajana Helsingissä 1938–1967.


title: Niilo Solja

text: Solja oli kokoomuksen kansanedustajana Hämeen läänin pohjoisesta vaalipiiristä 1930–1933 ja toimi eduskunnan laki- ja talousvaliokunnan puheenjohtajana 1930–1931. Hän oli apulaissisäasiainministerinä Sunilan II hallituksessa 1931–1932. Kokoomuksen oikeistosiipeen kuulunut Solja erosi hallituksesta maaliskuun alussa 1932 vastustettuaan Mäntsälän kapinan johtajille annettua pidätysmääräystä. Solja oli myös presidentin valitsijamiehenä vuosien 1937, 1940 ja 1943 presidentinvaaleissa.


title: Niilo Solja

text: Kunnallispolitiikassa Solja oli mukana Tampereen kaupunginvaltuuston jäsenenä 1921–1936 sekä rahatoimikamarin jäsenenä 1921–1923 ja sen seuraajaksi 1928 tulleen kaupunginhallituksen jäsenenä 1928–1929.


title: Jaakko Suolahti

text: Jaakko Wilhelm Suolahti (18. tammikuuta 1918 Kulosaari, Helsingin maalaiskunta – 27. tammikuuta 1987 Helsinki) oli suomalainen antiikintutkija (historioitsija). Rooman sosiaalihistoriaan erikoistunut Suolahti oli Helsingin yliopiston yleisen historian dosentti 1955–1960 ja professori 1960–1981 sekä oli vuodesta 1973 Tampereen yliopisto dosentti. Hän toimi Suomen Rooman-instituutin johtajana 1962–1965.


title: Jaakko Suolahti

text: Jaakko Suolahden isä oli historiantutkija Gunnar Suolahti, ja hänen serkkujaan olivat historioitsija Eino E. Suolahti ja säveltäjä Heikki Suolahti.


title: Hermann Kauffman

text: Hermann Karl Heinrich Kauffmann (18. elokuuta 1840, Göteborg, Ruotsi – 12. kesäkuuta 1908, Nurmi, Viipurin lääni) oli insinööri ja Tampereen konepajateollisuuden uranuurtaja joka tunnetaan parhaiten kirjoittamiensa muistelmien ansiosta.


title: Hermann Kauffman

text: Kauffmanin vanhemmat olivat kotoisin Eutinista Saksasta, ja hänen isänsä "Heinrich Kauffmann" toimi Göteborgin kaupunginarkkitehtina. Kauffamn kävi Göteborgissa kymnaasin ja sen jälkeen hän opiskeli teknistä alaa Chalmersin opistossa. Hän oli aluksi piirtäjänä Nyköpingin konepajalla vuodesta 1857 alkaen. Tampereen Pellava- ja Rautateollisuus Oy:n konepajan johtajaksi vuonna 1862 valittu ruotsalainen A. J. Lundahl tarjosi Kauffmanille työtä Tampereelta, ja Kauffman muutti sinne samana vuonna.


title: Hermann Kauffman

text: Kauffman suunnitteli ensimmäisen Tampereella raudasta rakennetun höyrylaivan Ilmarisen. Alus rakennettiin 1862–1863 ja sitä käytettiin aluksi Näsijärvellä ja myöhemmin Pyhäjärvellä. Ilmarista seurasivat Venäjän hallituksen tilaama kanuunavene "Suuriruhtinas Wladimir", jota rakennettiin vuosina 1863–1864 ja 1864–1866 rakennetut siipirataslaivat Elias Lönnrot ja "Vanaja", jotka otettiin käyttöön Tampereen-Hämeenlinnan laivareitillä. Tampellan konepajalla rakennettiin Kauffmanin johdolla myös höyrykoneita, pumppuja, ventilaattoreita ja puunjalostuskoneita.


title: Hermann Kauffman

text: Kauffmanista tuli Tampellan konepajan johtaja 1866 A. J. Lundahlin muutettua pois Tampereelta, ja hän johti myös vuosina 1867–1870 Tampellan ostamaa Helsingin laivatelakkaa. Kauffman oli Tampereen Pellava- ja Rautateollisuus Oy:n palveluksessa vuoteen 1880 saakka, jolloin hän siirtyi Pietariin johtamaan Ludvig Nobelin konepajaa. Kauffman palasi myöhemmin Suomeen ja kirjoitti muistelmateoksen Tampereen vuosistaan 1860- ja 1870-luvulla. Tämä teos ilmestyi vuonna 1902 nimellä "Muntra minnen från mellersta Tavastland", ja se käännettiin suomeksi nimellä "Mieluisia muistoja Keski-Hämeestä".


title: Hermann Kauffman

text: Kauffman oli naimisissa vuodesta 1869 lähtien tamperelaisen tehtaanpatruuna Johan Fredrik Gefwertin tyttären "Hilda Maria Gefwertin" kanssa.


title: Hermann Kauffman

text: Kauffman kuoli vuonna 1908 Nurmissa lähellä Viipuria. Hänet on haudattu vuonna 1906 kuolleen puolisonsa kanssa Tampereelle.


title: Puhevika

text: Puhevika on kykenemättömyyttä muodostamaan virheettömästi jotakin tai joitakin äänteitä. Yleisemmät äänteet ovat r, l ja s. Puhevika huomataan yleensä lapsena ja siihen saa apua puheterapiassa. On myös monia aikuisia, joilla on puhevika. Yleensä puhevika korjataan lapsena.


title: One More Magic Potion

text: One More Magic Potion on folk metal -yhtyeen Ensiferumin singlelohkaisu yhtyeen kolmannelta studioalbumilta "Victory Songs". Se nousi Suomen virallisen singlelistan ensimmäiselle sijalle, jolla se pysytteli kaksi viikkoa.


title: Ristikiven kirkko

text: Ristikiven kirkko on erikoinen ulkoilmakirkko Partaharjulla lähellä Pieksämäkeä. Kirkko on Partaharju-säätiön omistama ja sijaitsee Partaharjun toimintakeskuksessa. Kirkko on hirsiseinäinen ja siinä on taivas kattona. Seinien sisällä kasvaa seitsemän puuta.


title: Ristikiven kirkko

text: Kirkko valmistui 1971. Sen on suunnitellut arkkitehti Jussi Lappi-Seppälä. Kirkkoon mahtuu noin 400 henkilöä.


title: Ristikiven kirkko

text: Kirkko on saanut nimiensä paikalta löytyneestä isosta kivestä, jossa on ristikuvio. Ristikiven syntyhistoria ulottuu geologisen arvion mukaan noin 1800 miljoonaa vuotta taaksepäin. Arvion mukaan kivi on ollut löytöpaikassaan noin 10 000 vuotta. Partaharjun leireillä oli pidetty jumalanpalveluksia jo aikaisemminkin tällä paikalla, ja kesällä 1967 jumalanpalveluksen aikana leiripojat löysivät sammaleen alta kivestä ristikuvion. Kivi on nyt kirkon alttarina.


title: Jack the Stripper

text: Jack the Stripper eli ”Riisuja-Jack” oli lempinimi tuntemattomalle sarjamurhaajalle, joka muistetaan Lontoossa vuosina 1964–1965 tapahtuneista "alastonmurhista". Nimi on väännös Jack the Ripperistä eli Viiltäjä-Jackistä.


title: Jack the Stripper

text: Hänen uhrinsa olivat Viiltäjä-Jackin uhrien tavoin prostituoituja. Hän murhasi kuusi, ehkä jopa kahdeksan prostituoitua ja heitti heidän ruumiinsa Thamesiin. Naisilta oli pyydetty suuseksiä, jonka aikana heidät oli kuristettu. Murhia ei ikinä saatu selvitettyä.


title: Jack the Stripper

text: Urbaanilegendan mukaan naiset oli tukehdutettu murhaajan peniksellä, mutta tätä pidetään kuitenkin nykyisin yleisesti satuna. Alfred Hitchcockin elokuva "Frenzy" on ilmeisesti tehty pitkälti tapauksen inspiroimana.


title: Aquador

text: Aquador on suomalaisen Bella-Veneet-konsernin omistama tuotemerkki. Bella-veneet-konsernille kuuluvat Aquadorin lisäksi tuotemerkit "Bella" ja "Flipper". Aquadorin mallistoon kuuluu 12 venettä, joista 2 esiteltiin vuonna 2007. Aquadorin myynti kasvoi vuonna 2006 noin 70 %.


title: Aquador

text: Aquador on alun perin Sakari Mattilan luoma venemallisto, jota Bella-veneet valmisti 1990-luvulla alihankintana. Mattila vei tuotannon 1997 Irlantiin, josta Bella osti tappioihin vajonneelta yhtiöltä muotit ja mallioikeudet takaisin Suomeen vuonna 2000.


title: Aquador

text: Aquadorin mallisto:


title: Aquador

text: Aquador 28 ht voitti vuonna 2009 oman kokoluokkansa kilpailun (alle 45 jalkaa) englannin venenäyttelyssä.


title: Aquador

text: Heinäkuun alussa Aquadoria myyvä Vator ilmoitti, että se hakeutuu konkurssiin, mutta myy aquadoreja vielä vähän aikaa. Sen sijaan Astrum Vene, joka myy Aquadoreja, investoi erittäin paljon.


title: Parantava kosketus

text:
Parantava kosketus () on uskomuslääkinnän muoto, joka perustuu ajatukseen ihmisen sähkömagneettisesta kentästä. Kehon osissa tuntuvien kipujen syynä on uskomuksen mukaan se, ettei näillä alueilla kehon "sähkövirta" kulje.
Henkilön, joka omaa parantavan kosketuksen, väitetään pystyvän tuntemaan kädellään tällaisen "aukon" ihmisen sähkökentässä ja luovuttamaan omaa "energiaansa" laittamalla kätensä tällaisen paikan yläpuolelle. Tällaisessa vaihtoehtoisessa hoitomuodossa olleet ihmiset kuvaavat parantajan kädestä kulkeutuvan energiavirran tuntuvan kuin hiustenkuivaajalla lämmittäisi kipeytynyttä kohtaa.


title: Parantava kosketus

text: Quantum touch eli suomeksi kvanttikosketus on amerikkalaisen Bob Rasmuksen ja sittemmin Richard Gordonin reikistä kehittämä hoito. Kvanttikosketushoito muistuttaa ulkoisesti reikihoitoa, mutta sitä markkinoidaan lähinnä kehon virheasentojen korjaamiseen sekä kiputilojen ja tulehduksien lieventämiseen. Virheasentoja korjattaessa luiden ja muiden kiinteinä pidettyjen rakenteiden väitetään ikään kuin "liukuvan" spontaanisti oikeaan asentoonsa.


title: Parantava kosketus

text: Kvanttikosketushoito perustuu uskomuksiin "värähtelytaajuuden" kohottamista hoidettavassa kohdassa. Hoidon markkinoijien mukaan kosketuksen myötä kehon omalla paranemisjärjestelmällä on mahdollisuus aktivoitua.


title: Parantava kosketus

text: Kosketusterapioiden vaikutusta ei kuitenkaan ole tieteellisesti todistettu. Esimerkiksi "Jounal of the American Medical Association" -lehdessä julkaistun tutkimuksen mukaan satunnaistetuissa kokeissa testatuista 21:stä "parantavan kosketuksen terapeutista" ei kukaan tunnistanut koehenkilön energiakenttää. Isossa-Britanniassa tätä hoitoa kuitenkin annetaan vaihtoehtohoitona (nimellä "therapeutic touch") ainakin joissain yksityissairaaloissa.


title: Parantava kosketus

text: Skeptikko-lehden mukaan biofyysinen ja teoreettinen perusta kvanttihoidolle on olematonta.


title: Neuman

text:
Neuman on seuraavien henkilöiden sukunimi:
Neumaniin liittyy myös seuraava:


title: Bundesamt für Verfassungsschutz

text: Bundesamt für Verfassungsschutz (BfV, ) on Saksan liittotasavallan sisäministeriön kotimaan tiedustelun virasto.


title: Bundesamt für Verfassungsschutz

text: Liittovaltion elimen lisäksi joka osavaltiolla on omat virastonsa, joita ei ole yhdistetty yhden elimen alle maan vahvan liittovaltioluonteen vuoksi. Verfassungsschutzilla on noin 2400 työntekijää ja sen vuosibudjetti on 144 miljoonaa euroa. Sen päämaja on Kölnissä ja johtaja vuodesta 2000 Heinz Fromm.


title: Bundesamt für Verfassungsschutz

text: Verfassungsschutzin päätehtävä on tarkkailla ryhmiä, joita pidetään potentiaalisena uhkana vapaalle ja demokraattiselle järjestelmälle ("Freiheitlich-demokratische Grundordnung"). Se julkaisee vuosittain julkisen virallisen raportin ja ilmeisesti myös hallitukselle salaisia raportteja. Verfassungsschutzilla ei ole lainkäyttövaltaa. Jos se havaitsee rikoksia tapahtuvan tai suunniteltava, se antaa tiedon poliisille.


title: Bundesamt für Verfassungsschutz

text: Verfassungsschutzin tarkkailemiin järjestöihin kuuluvat:


title: Kristiina Brask

text: Kristiina Maria Kaarina Brask (s. 2. kesäkuuta 1990 Leppävirta) on vuoden 2007 "Idols"-kilpailussa kolmanneksi sijoittunut laulaja. Brask harrasti nuorena jääkiekkoa. Hän alkoi opiskella vuonna 2006 Kuopion musiikkilukiossa. Sittemmin hän kuitenkin siirtyi jatkamaan lukio-opintojaan Kuopion aikuislukiossa. Hän valmistui ylioppilaaksi keväällä 2010.. Brask valmistuu luokanopettajaksi Itä-Suomen yliopistosta syksyllä 2018 ja on toiminut opiskelunsa ohessa jo luokanopettajana. Hän esiintyy nykyään vain hengellisissä tilaisuuksissa esittäen gospel-musiikkia.


title: Kristiina Brask

text: Brask esitti "Idolsin" koelauluissa Nordmanin ruotsinkielisen kappaleen ”Vandraren”, ja sai tuomaristolta kehuja persoonallisesta äänestään. Brask selvitti tiensä finaaleihin semifinaaleista Joan Osbornen kappaleella ”One of Us”, jonka myös levytti Idols-finalistien kokoelmalevylle.


title: Kristiina Brask

text:
Kristiinan Idolsissa esittämät kappaleet:
Brask solmi levytyssopimuksen Asko Kallosen HMC-levy-yhtiön kanssa toukokuussa 2007. Debyyttialbumin nauhoitukset aloittiin heti kesäkuussa ja ensisingle ”Nyt mä meen” julkaistiin lokakuussa 2007. Debyyttialbumi "Silmät sydämeeni" ilmestyi 7. marraskuuta 2007 ja vähän myöhemmin radioihin lähetettiin toisena singlenä albumin nimeä kantanut kappale.


title: Kristiina Brask

text: Braskin toinen albumi "Kuivilla susta" ilmestyi 9. syyskuuta 2009, jota ennakoitiin singlenä julkaistulla albumin nimikkokappaleella.


title: Kristiina Brask

text: Alkuvuodesta 2010 Brask johti Kuorosota-ohjelmassa Leppävirran kuoroa, mutta joukkue putosi ohjelman semifinaalissa 14. maaliskuuta. Leppävirran kuoro sijoittui kolmanneksi. Kuorosodan jälkeen Kristiina keikkaili muutaman kuukauden ajan Kuorosota-kuoronsa kanssa heidän iskulauseenaan tutuksi tulleella Tykkee -nimellä. Kristiina esitti tuolloin mm. dueton Leppävirran torilla "Yö Väistyy" -konsertissa yhdessä vuoden 2011 Idolsin finaalikolmikossa olleen Ali Elkharamin kanssa, joka lauloi tuolloin Karjalan Sotilassoittokunnan solistina.


title: Kristiina Brask

text: Kesällä 2010 Brask oli mukana Bone5-metalliyhtyeen singlellä ”Erase/Rewind”, joka oli cover-versio The Cardigansin kappaleesta.


title: Kristiina Brask

text: Syksyllä 2011 Brask osallistui MTV3-kanavalla 29. lokakuuta esitettyyn Syksyn sävel -kilpailuun, joka järjestettiin uudelleen kymmenen vuoden tauon jälkeen. Kristiina esitti kilpailussa masennuksesta kertovan kappaleensa ”F32”. Kilpailun voitti tuolloin Jari Sillanpää.


title: Kristiina Brask

text: Braskin kolmannen levyn äänitys keskeytyi sairastumisen vuoksi, eikä levyä koskaan tehty loppuun.


title: Kristiina Brask

text: Brask on laulajanuransa lisäksi työskennellyt ääninäyttelijänä. Häntä on kuultu heinäkuussa 2010 ensi-iltansa saaneessa "Marmaduke" -elokuvassa Isabellan roolissa sekä "Itse ilkimys" -animaatiossa.


title: Ympäristötekniikka

text: Ympäristötekniikka on poikkitieteellinen tekniikan laji, jonka tavoitteena on hyödyntää erilaisia teknisiä ratkaisuja ympäristön laadun ja ihmisen hyvinvoinnin turvaamiseksi. Historiallisesti ympäristötekniikka on liittynyt rakennustekniikan koulutussuuntiin, koska sen pääaiheena on ollut vesiensuojelu ja jätevesienkäsittely. Teollistumisen myötä ympäristötekniikka on laajentunut ja siihen kuuluvat ainakin seuraavat alueet:Ympäristötekniikka-nimikkeellä löytyy oppiaine monista yliopistoista ja ammattikorkeakouluista.


title: Yari (keihäs)

text: Yari on kiinalaisista keihäistä Japanissa kehitetyn hoko-keihään kevyempi ja monikäyttöisempi versio. Japanilaisessa keihäässä kärjen päähän taottiin tanko, joka työnnettiin keihään varressa olevaan reikään ja kiristettiin puutapeilla ("mekugi"). Tämä poikkeaa selvästi hoko-keihäänkärjen kiinnityksestä, jossa keihäänvarsi liitettiin keihäänkärjen putkimaiseen kantaosaan. Yarista saatiin keveämpi ja tasapainoisempi ilman, että lujuudesta tarvitsi tinkiä. Tämä muutos teki keihäästä myös helpommin käsiteltävän. Yarin päätyyppi oli suorateräinen "suguyari", joka jaoteltiin pituuden mukaan alaluokkiin. Yli 25 cm:n pituiset suorat keihäänkärjet olivat "suyari" nimisiä ja lyhyemmät, 25–10 cm teräpituudet yari-nimisiä. Yarin terän poikkileikkaus saattoi olla nelisivuinen suunnikas ("ryōshinogiyari") tai kolmisivuinen ("sankokuyari").


title: Yari (keihäs)

text: Japanilaisen keihään varsi on kovapuinen ja nimeltään "nakae". Varren pituus voi vaihdella, mutta on yleensä 2,5–3 metriä, tosin jopa 5 metrin pituisia varsia on käytetty. Varsi on yleensä varustettu metallisilla renkailla tai muilla heloilla ("sujigane") ja varren alapäässä on yleensä valurautainen päätyheloitus. Tätä on voitu käyttää pistoihin vastustajan hermopisteisiin ("atemi") tai muihin arkoihin kyūsho-pisteisiin. Keihäät voitiin myös varustaa kädensuojalla ("tsuba") tai väistintangolla ("hadome").　Jalkaväkiosastojen keihäiden pituus saattoi nousta 4,8–5,6 metriin. Vaikka hevosen selästä olisi pitkällä yarilla ollut hyvä ulottuvuus, käytännössä ratsuväen keihään enimmäispituus saattoi olla noin 4 metriä ja paino 8–10 kilogrammaa.


title: Yari (keihäs)

text: Keihäällä on Japanissa vahva symbolinen merkitys. Legendan mukaan jumala Izanagi loi Japanin saaret yarin kärjellä merenpohjasta nostamallaan maalla. Tästä periytyy keihään arvo seremoniavälineenä. Se oli paitsi luomisen, myös armeijoiden valtaa kuvaava symboli. Yari-keihästä kannettiin Japanin feodaaliaikana lääninherrojen ("daimioiden") matka- ja seremoniakulkueiden kärjessä vallan ja mahdin tunnusmerkkinä.


title: Yari (keihäs)

text: Keihäs oli tehokas ase haarniskoituja vastustajia vastaan. Sillä pystyi tavoittamaan ja lävistämään helposti ratsastavankin bushin haarniskan suojaamattomat tai heikot kohdat. Japanilaisten torjuessa 1200-luvulla kahdesti mongolien maihinnousuyritykset osoittivat kurinalaiset keihäsyksiköt arvonsa hyökkääjien pysäyttämisessä. Vaikka "jumalallinen tuuli" ("kamikaze") tuhosikin sekä vuosina 1274 ja 1281 maihinnousua Japaniin yrittäneet mongolilaivastot, käytiin molemmilla kerroilla myös taisteluita japanilaisten puolustajien ja mongolihyökkääjien maihinnousuosastojen välillä, joissa japanilaiset keihäsyksiköt osoittautuivat tehokkaiksi. Ensimmäinen kirjallinen maininta "yari"-nimellä kutsutusta keihästyypistä on vuodelta 1334, ja vaikka aseesta on joitain mainintoja myöhemmin 1300-luvulla, se ei toden teolla yleistynyt ennen kuin 1400-luvun jälkipuoliskolla. Taistelevien valtakuntien aikakaudella eli Sengoku-kaudella sotataktiikkaan tulleet väijytykset ja peitteisen maaston hyväksikäyttö saivat bushit lopullisesti vaihtamaan ensisijaisen aseensa jousesta keihääseen.


title: Yari (keihäs)

text: Mongolisotien kokemusten perusteella keihään kehitys koki kukoistuskautensa ja 1300- ja 1400-lukujen taidokkaimmat ja kokeneimmat miekkasepät kehittelivät yari-keihään muotoja ja valmistustekniikoita. Sengoku-kaudella kaikkien keihästyyppien kirjo oli tosikäytössä. Lopullisen iskun armeijan suurille keihäsyksiköille teki tuliaseiden lisääntyminen Japanissa 1500-luvun lopulla. Vuonna 1575 Oda Nobunaga tuhosi taitavalla lunttulukkomuskettijoukkojen käytöllä Takeda-klaanin joukot Nagashinon taistelussa. Tämä on kuvattu Akira Kurosawan elokuvan ("Kagemusha – varjokenraali") loppukohtauksessa.


title: Pekka Rinne

text: Pekka Päiviö Rinne (s. 3. marraskuuta 1982 Kempele) on suomalainen jääkiekkomaalivahti, joka pelaa Nashville Predatorsissa NHL-liigassa. Rinne on voittanut NHL:n kauden parhaalle maalivahdille annettavan Vezina Trophyn kerran (kaudella 2017–2018) ja ollut ehdokkaana kolmesti (kausilla 2010–2011, 2011–2012 ja 2014–2015).


title: Pekka Rinne

text: Rinne tunnetaan erittäin atleettisena ja pitkänä maalivahtina.


title: Pekka Rinne

text: Kiekko-Laserin kasvatti Pekka Rinne debytoi SM-liigassa kaudella 2002–2003 Oulun Kärpissä pelaamalla yhden ottelun. Seuraavalla kaudella 2003–2004 hän sai pelata SM-liigaa jo 14 ottelun verran, mutta hän oli pääosin luukkuvahtina Niklas Bäckströmin pelatessa suurimman osan otteluista. Kauden päätteeksi Kärpät voitti SM-kultaa, ja Rinne pelasi pudotuspeleissä kaksi ottelua, joissa ei päästänyt maaliakaan. Nashville Predatorsin pelaajatarkkailijat huomasivat Rinteen ja seura hänet 258. pelaajana NHL:n vuoden varaustilaisuudessa. Kaudella 2004–2005 Rinne pelasi Kärpissä 10 ottelua vakuuttavasti, mutta ei saanut aloittavan maalivahdin paikkaa, sillä SM-liigan huippumaalivahti Niklas Bäckström pelasi joukkueen ilmiselvänä 1. maalivahtina. Kauden jälkeen Rinteen varannut Nashville Predators teki hänelle kaksisuuntaisen sopimustarjouksen, jonka Rinne hyväksyi.


title: Pekka Rinne

text: Rinne sai odotetusti aloittaa uransa Pohjois-Amerikassa farmisarja AHL:ssä, sillä Nashville Predatorsissa pelasivat silloin Tomáš Vokoun ja Chris Mason. Pelit Milwaukee Admiralsissa sujuivat Rinteeltä kuitenkin todella vakuuttavasti. Rinne teki ensiesiintymisensä NHL:ssä 15. helmikuuta 2005, kun Predators voitti Chicago Blackhawksin 5–3 Rinteen torjuessa 38 laukausta. Rinne valittiin AHL:n tähdistöotteluun kausilla 2005–2006 ja 2007–2008. Kausien aikana Rinne sai pelata yhteensä kolme NHL-ottelua.


title: Pekka Rinne

text: Kesti lopulta kolme kautta ennen kuin tie NHL:ään aukesi kunnolla, sillä toinen kausi meni pilalle olkapääleikkauksen takia. Tulokaskaudellaan 2008–2009 Rinne nousi sensaatioksi. Hän aloitti kauden Dan Ellisin luukkuvahtina, mutta nousi loistavien otteidensa ansiosta pian aloittavaksi maalivahdiksi Nashvillessä. Helmikuussa 2009, Rinne valittiin NHL:ssä kuukauden tulokkaaksi torjuttuaan yhdeksän voittoa 12 ottelussa torjuntaprosentilla 94,4. Rinne torjui kauden aikana seitsemän nollapeliä, mikä oli seuran kaikkien aikojen ennätys. Hän pelasi myös Suomen jääkiekkomaajoukkueen ykkösmaalivahtina vuoden 2009 MM -kisoissa, Karri Rämön toimiessa kakkosvahtina.


title: Pekka Rinne

text: Kaudella 2009–2010 Rinne onnistui pitämään 1. vahdin paikkansa, torjuen 58 ottelussa vakuuttavalla tasolla. Kaudella Rinteelle kertyi jälleen seitsemän nollapeliä. 12. maaliskuuta 2010 Rinne pelasi sadannen NHL-ottelunsa ja nollapelin, kun Nashville voitti Anaheim Ducksin 1–0. Kauden päätyttyä Rinteen torjuntaprosentti oli 91.1. Nashville pääsi pudotuspeleihin, mutta putosi heti avauskierroksella. Kesällä 2010 Rinteelle annettiin selvä ykkösmaalivahdin paikka, sillä Nashville ei tehnyt jatkosopimustarjousta Dan Ellisille, joka siirtyi lopulta pelaamaan Tampa Bay Lightningiin.


title: Pekka Rinne

text: Kaudella 2010–2011 Rinne teki läpimurron maailman eliittiin. Hän pelasi 64 ottelua, joissa merkkautti torjuntaprosentiksi 93,0. Tilasto oli kyseisen NHL-kauden maalivahdeista toiseksi paras. Lisäksi Rinne pelasi 6 nollapeliä ja hänen päästettyjen maalien keskiarvonsa oli 2,12. Nashville teki kahdeksanneksi vähiten maaleja NHL:ssä, mutta joukkue pelasi puolustusvoittoisesti, mikä osaltaan helpotti Rinteen urakkaa. Nashvillellä olikin ehkä NHL:n paras puolustajapari: Shea Weber ja Ryan Suter. Predators eteni pudotuspeleissä toiselle kierrokselle, mutta putosi Vancouver Canucksia vastaan. Rinne oli ehdolla runkosarjan parhaalle maalivahdille osoitetun Vezina Trophyn saajaksi. Hän tuli toiseksi Vezina -äänestyksessä, myös SM-liigassa pelanneen maalivahti Tim Thomasin jälkeen, mutta oli Roberto Luongon edellä. Rinne valittiin NHL:n kakkostähdistökentälliseen. Rinne tuli tunnetuksi monipuolisena taistelijana, joka ainoana maalivahtina NHL:ssä tekee vielä silloin tällöin klassisen kilpiliimauksen. Kauden jälkeen NHL.com arvioi Rinteen NHL:n kolmanneksi parhaaksi rangaistuslaukausten torjujaksi.


title: Pekka Rinne

text: Ennen kautta 2011–2012 NHL.com arvioi Rinteen parhaaksi maalivahdiksi NHL:ssä. Lokakuussa 2011, Rinne rikkoi Nashville Predatorsin kaikkien aikojen nollapeliennätyksen pelaamalla 22. nollapelinsä. Marraskuussa 2011, hän teki Predatorsin kanssa seitsemän vuoden pituisen ja yhteensä 49 miljoonan dollarin arvoisen jatkosopimuksen. Rinne nimettiin NHL:n tammikuussa 2012 kuukauden tähdistöön, ja saman kuukauden kolmanneksi parhaaksi pelaajaksi. Rinne voitti kaudella NHL:n voittotilaston voittamalla jopa 42 ottelua, joka on myös Nashville Predatorsin seuraennätys. Rinne teki myös Predatorsin seuraennätyksen pelaamalla 73 ottelua. Rinteen edustama Nashville pääsi jälleen pudotuspelien toiselle kierrokselle mutta putosi toisella kierroksella Phoenix Coyotesia vastaan.


title: Pekka Rinne

text: Kauden päätteeksi Rinne valittiin jälleen ehdolle Vezina Trophyyn yhdessä Henrik Lundqvistin ja Jonathan Quickin kanssa. Lisäksi hän sijoittui toiseksi äänestyksessä EA:n NHL -videopelisarjan seuraavan pelin kansikuvaan.


title: Pekka Rinne

text: Toukokuussa 2013, Rinne joutui menemään polvitähystykseen. 24. lokakuuta hän joutui jäämään polven tulehduksen vuoksi pois pelaavasta kokoonpanosta. Hän kuntoutti itseään maaliskuun 5. päivään 2014 asti, jolloin teki paluun NHL-kaukaloon. Hän pelasi ennen sitä kaksi AHL-ottelua Milwaukee Admiralsissa. Rinne hävisi paluuottelussaan Pittsburgh Penguinsille lukemin 3–1. Kauden päätteeksi Rinne pääsi pelaamaan maailmanmestaruuskilpailuihin, joissa Suomi sijoittui hopealle ja Rinne valittiin turnauksen arvokkaimmaksi pelaajaksi.


title: Pekka Rinne

text:
Seuraavalla kaudella hänet valittiin marraskuun kolmanneksi parhaaksi pelaajaksi. Rinnettä pidettiin syykauden parhaana maalivahtina NHL:ssä hänen oltuaan kaikissa maalivahtitilastoissa liigan parhaiden joukossa. Tammikuussa 2015 Rinne valittiin ainoana suomalaisena pelaamaan . Hän kuitenkin loukkasi polvensa, minkä vuoksi hän joutui jättämään tähdistöottelun kokonaan väliin.
2018 kesällä Rinne valittiin NHL:n parhaalle maalivahdille annettavan Vezina Trophyn saajaksi. Hän oli ollut ehdolla palkinnon saajaksi jo kolmasti (2011, 2012 ja 2015) aiemminkin. Rinteestä tuli näin kolmas suomalainen palkinnon voittanut maalivahti.


title: Pekka Rinne

text: Rinne solmi marraskuussa 2018 kahden vuoden ja vähintään kymmenen miljoonan dollarin jatkosopimuksen Predatorsin kanssa.


title: Pekka Rinne

text: Pekka Rinne pelasi ensimmäisen kerran maajoukkueessa MM-ottelussa Norjaa vastaan 25. huhtikuuta 2009 ja torjui 30 laukausta sekä nollapelin. Rinne on edustanut Suomea MM-kisoissa 2009, 2010, 2014 ja 2015. Rinne voitti myös MM-kisoissa 2014 Suomen maajoukkueessa hopeaa ja sai turnauksen arvokkaimman pelaajan palkinnon. Vuonna 2015 Rinne valittiin turnauksen parhaaksi maalivahdiksi.


title: Japanin Grand Prix 1991

text: Japanin Grand Prix 1991 oli 515. Formula 1 -osakilpailu. Se ajettiin 20. lokakuuta 1991 Suzuka Circuit -radalla. Kilpailua hallitsi McLaren-talli. Ayrton Senna varmisti kolmannen kuljettajien maailmanmestaruutensa jo kilpailun alussa, kun hänen lähin uhkaajansa Nigel Mansell keskeytti. Viimeisellä kierroksella Senna antoi tallikaverinsa Gerhard Bergerin voittaa päästämällä hänet ohitseen. McLaren nousi myös takaisin valmistajien MM-sarjan kärkeen ohi Williamsin. Éric Bernard kolaroi rajusti ensimmäisissä aika-ajoissa ja oli sen vuoksi poissa formuloista yli kaksi vuotta.


title: Japanin Grand Prix 1991

text: Lähde:


title: Eero K. Neuvonen

text: Eero Kalervo Neuvonen (31. heinäkuuta 1904 – 25. elokuuta 1981) oli Turun yliopiston ylikirjastonhoitaja 1941–1969. Hänelle myönnettiin professorin arvonimi 1967.


title: Eero K. Neuvonen

text: Neuvonen tutki arabian kielen lainasanoja espanjan kielessä. Hänen väitöskirjaansa "Los arabismos en el español del siglo XIII" (1941) pidetään edelleen suomalaisen hispanistiikan merkittävimpänä teoksena.


title: Eero K. Neuvonen

text: Professori Kaarlo Neuvonen oli hänen veljensä.


title: Kerttulin koulu

text: Kerttulin koulu oli vuoteen 2012 asti toiminut peruskoulun luokkien 1–6 koulu Turun I kaupunginosassa. Nykyisin rakennuksissa toimii Kerttulin lukio.


title: Kerttulin koulu

text: Kerttulin koulussa toimivat Turun ainoat ruotsin kielikylpyluokat. Koulussa oli viimeisinä vuosina noin 250 oppilasta, joista yli puolet kielikylpyluokilla. Kielikylpyopetus alkoi Kellonsoittajankadun päiväkodissa, 1–6 luokkien opetus Kerttulin koulussa ja 7–9 luokkien opetus Luostarivuoren koulussa. Musiikkia saattoi opiskella painotetusti 2. luokasta lähtien.


title: Kerttulin koulu

text: Kerttulin koulu perustettiin vuonna 1912. Koulu oli silloin uudenaikainen kansakoulu, jossa sijaitsi myös kylpyläosasto. Koulu toimi sodan aikana sotasairaalana. Kerttulin koulua on käynyt myös presidentti Mauno Koivisto. Rakennuksen on suunnitellut J. Eskil Hindersson, liikuntasalisiiven Abel Sandelin.


title: Kerttulin koulu

text: Kupittaan ja Aurajoen lukiot yhdistyivät Kerttulin lukioksi ja siirtyivät Kerttulin koulun tiloihin syksyllä 2013.


title: Kerttulin koulu

text: Kerttulin koulu valmistui Turun suurimmaksi ja uudenaikaiseksi kansakoulurakennukseksi vuonna 1912 J. Eskil Hinderssonn suunnittelemana. Ruotsista, Malmön uudesta kansakoulusta saatujen vaikutteiden myötä kouluun rakennettiin myös kylpyläosasto. Koulun vihkiäisiä vietettiin maaliskuun 19. päivänä 1913.


title: Kerttulin koulu

text: Kerttulin koulu


title: Kaarlo Neuvonen

text: Kaarlo (Kalle) Juhana Neuvonen (28. elokuuta 1918 Viipuri – 7. syyskuuta 2014 Turku) oli suomalainen geologi erikoisalanaan paleomagnetismi. Hän oli Helsingin yliopiston geologian ja mineralogian dosentti 1953–1964 ja Turun yliopiston geologian ja mineralogian professori 1960–1981. Hän oli Suomen Geologisen Seuran kunniajäsen.


title: Kaarlo Neuvonen

text: Hänen veljensä on Turun yliopiston ylikirjastonhoitaja Eero K. Neuvonen.


title: HK-47

text: HK-47 on kuvitteellinen hahmo Star Wars -universumissa. HK-47 on tappajadroidi, joka esiintyy peleissä "" sekä "". Molemmissa peleissä hänen ääninäyttelijänään toimi Kristoffer Tabori.


title: HK-47

text: Kun Darth Revan ja Darth Malak aloittivat sotansa Vanhaa Tasavaltaa vastaan, Revan rakensi itselleen henkilökohtaisen vartija- ja salamurhaajadroidin ja antoi sille merkinnän HK-47. Hänestä tuli Revanille luotettava palvelija. Hän onnistui eliminoimaan monta Revanin vihollista salamurhaprotokollan avulla. Malak ei erityisemmin pitänyt hänestä, koska kerran Malak kysyi häneltä, mitä hän ajatteli HK:sta. HK silloin kertoi hänelle hänen lihallisuudestaan. Malak ei pitänyt tästä, mutta Revanista se kuulosti erittäin hauskalta. Tästä hetkestä lähtien HK käytti kaikista ihmisistä nimitystä lihallinen(meatbag).


title: HK-47

text: Kerran Revan lähetti HK:n salamurhatehtävään mandaloriaaninen alueille, jossa hän vahingoittui niin, että ei kyennyt palaamaan isäntänsä luo. Ennen tätä tehtävää häneltä pyyhittiin kaikki muisti, jonka piti palata, kun hän palaisi takaisin isäntänsä luo. Sen sijaan hän joutui erään mandaloriaani- sotilaan omistukseen, joka yritti käyttää häntä tappamaan Mandalore, mandaloriaanien johtaja. Mandalore oli viisaampi ja ohjelmoi HK:n tappamaan omistajansa. Tapettuaan tämän hän ilmeisesti joutui mustaan pörssiin, josta hänet osti eräs Hutt-gangsteri Sleheyron-planeetalta. Hän viihtyi Huttin palveluksessa, mutta omistajuus päättyi siihen, kun hän ei ollut isäntänsä luona tämän kuollessa. Tietyssä mielessä hänen mestarinsa kuolema oli siis hänen syynsä. HK ei kykene tahallaan tappamaan isäntäänsä, mutta nyt hän oli tappanut niitä jo kaksi. Tämän jälkeen hän joutui Coruscantiin erään senaattorin henkivartijaksi. Kun senaattori sai selvää hänen salamurhaprotokollastaan, hän ilahtui niin, että käski HK:n tappaa muutaman kilpailijan. HK teki työtä kaskettyä ja eliminoi myös muutamia henkilöitä, joita hänen isäntänsä ei pyytänyt. Senaattori piti tästäkin. Sitten senaattori käski HK:n tappamaan vaimonsa ja vaimon mahdollisen mieskumppanin. Juuri kun HK oli ampumassa kohteensa, senaattori tuli katumapäälle ja heittäytyi HK:n eteen, tapattaen siten itsensä. Nyt HK tappoi jo kolmannen isäntänsä. HK ei vienyt tehtäväänsä loppuun, koska hän sammuu heti, jos hänen isäntänsä kuolee. Vaimo oli ihmeissään HK:sta ja laittoi hänet huutokauppaan, josta hänet osti eräs Systech Corporationin alijohtaja. Jälleen kerran HK toimi henkivartijana. Kun hänen uusi isäntänsä kuuli eräästä kilpailevasta tuotteesta, joka raunioittaisi hänet, hän käski HK:ta tappamaan jokaisen, joka oli tekemisissä tämän tuotteen kanssa. Valitettavasti tuotteen kehittäjä oli itse Systech Corporation ja kun HK:n omistaja huomasi virheensä, hän tuli hulluksi ja yritti tuhota HK:n paperiveitsellä. HK ei voinut tappaa omaa isäntäänsä, mutta teki sen kuitenkin, kun hänen isäntänsä osui yhteen HK:n käyttölaitteista. Siitä seurannut shokkiaalto tappoi HK:n isännän ja samalla tuhosi HK:n salamurhaprotokollan. Kukaan Systechissä ei tiennyt HK:sta ja hänet myytiin entisenä yhtiöomaisuutena Yuka Laka -nimiselle ithoriaanille Tatooineen.


title: HK-47

text: Kun Revan oli palannut jedien keskuuteen ja aloittanut Tähtiahjon etsinnän, Revan tuli Tatooineen etsimään tiettyä tähtikarttaa. Tatooinella ollessaan hän myös osti HK-47:n. Näin HK palasi takaisin alkuperäiselle isännälleen, mutta kumpikaan ei tässä vaiheessa tiennyt asiasta mitään, koska kummatkin olivat menettäneet muistinsa. Kun Revan ja hänen kumppaninsa vangittiin Leviathanille ja kun Malak kertoi Revanille totuuden, HK:ssa oleva palautusjärjestelmä aktivoi HK:n muistiytimen. Tämä palautti HK:n muistin. Kummatkin olivat iloisia uudelleenliittymisestä ja työskentelivät yhdessä, pysättäessään Malakia. Kun Malak oli voitettu ja Revan lähtenyt pois Tasavallasta, HK-47 oli hänen mukanaan, kunnes Revan jätti Ebon Hawkin ja kaikki mukana olevat Malachor V -planeetalle. HK oli jälleen kerran vahingoittunut ja toimintakyvytön. Myöhemmin kun Kreia löysi Karkotetun Jedin, tämä korjasi HK-47:n. Pakolaisjedi oli kohdannut toisia HK-mallisia droideja, HK-50:iä. Kun HK-47 kuuli tästä, hän oli suhteellisen vihainen siitä, ettei hän enää ollut ainutlaatuinen. Hän pysytteli pakolaisjedin mukana saadakseen tilaisuuden kohdata nämä droidit, mutta sitä tilaisuutta hän ei ainakaan pakolaisjedin mukana saanut.


title: HK-47

text: HK-47:n luonne on erikoinen. Hänen päällimmäinen ajatuksensa on jonkun tappaminen, koska hän ei pidä kuin yhdestä "orgaanisesta lihasäkistä" eli isännästään. Hän osaa olla häijy ja ilkeä, mutta hän ei koskaan tapa ketään ilman käskyä. Se, että häntä kielletään tappamasta joku tai jokin aina ärsyttää häntä, mutta hän osaa hyväksyä asian.


title: HK-47

text: HK:lla on monia erikoiskykyjä. Koska hän on salamurhadroidi, hän on erityisen tehokas taistelussa. Salamurhaaminen onnistuu häneltä hienosti, koska kukaan ei koskaan huomaa häntä sellaisena. Hänet huomataan yleisimmin protokolladroidina ja hän kykenee puhumaan 600:lla kielellä, mukaan lukien erittäin vaikealla hiekkaväkikielellä.


title: Tortilla

text: Tortilla on nostamaton maissi- tai vehnäjauhosta paistettu ohutleipä. Tämä kansainvälisesti tortillana tunnettu leipä on kotoisin Meksikosta, sitä käytetään paljon myös muissa Väli-Amerikan maissa (Guatemala, El Salvador, Nicaragua ja Honduras). Muualla espanjaksi ”tortilla” tarkoittaa munakasta, esimerkiksi ”tortilla española”.


title: Tortilla

text: Meksikossa maissitortilla on ruokavalion perusta ja tärkeä kalsiumin lähde, ja niitä on tarjolla lähes aina ruokailun yhteydessä aamupalasta iltapalaan saakka.


title: Tortilla

text: Tunnetuimpia ruokalajeja, joihin käytetään tortilloja:


title: Tortilla

text: Taco: Tortilla, jonka täytteenä on yleensä porsaan- tai naudanlihaa, myös lammasta, kanaa ja erilaisia sisäelimiä käytetään, lisukkeena yleensä on sipulia ja tuoretta korianteria ja erilaisia salsa-kastikkeita. Taco on suosittu meksikolaisessa katukeittiössä.


title: Tortilla

text: Burrito: Lihalla ja/tai muilla täytteillä kuten riisillä, pavuilla, tomaatilla, salsalla ja guacamolella täytetty tortilla, joka on kääritty rullalle.


title: Tortilla

text: Tostada: Paahdettu tai uppopaistettu tortilla, jonka päälle asetetaan lihaa, makkaraa, salaattia, äyriäisiä jne. ja salsoja. Tostadoita tarjoillaan yleensä keittojen kanssa tai pienemmiksi paloiksi (Totopos) leikattuna alkupaloina erilaisten salsojen kera. Alun perin tostadat tehtiin kuivuneista tortilloista uppopaistamalla, jotta tortilloita ei haaskattaisi.


title: Tortilla

text: Quesadilla: Taitettu maissitortilla, jonka sisällä on perinteisesti juustoa mutta myös lihaa, kasviksia tai molempia sekä salsoja.


title: Tortilla

text: Tortillasta voi tehdä myös keittoa, jota kutsutaan Sopa-aztecaksi tai Sopa de tortillaksi.


title: Tapio Kangasniemi

text: Tapio Kangasniemi (7. maaliskuuta 1979, Pietarsaari) on suomalainen lentopallovalmentaja ja entinen huippulentopalloilija. Kangasniemen peliura päättyi kauteen 2010-11. Siitä vuotta myöhemmin hän aloitti tyttöjen lentopallomaajoukkueen päävalmentajana ja tammikuussa 2014 myös naisten lentopallomaajoukkueen päävalmentajana. Myöhemmin uusittu sopimus jatkuu kauteen 2020 saakka.


title: Tapio Kangasniemi

text: Kangasniemi valmensi naisten lentopallomaajoukkueen kesällä 2017 Euroopan liigassa hopealla ja sitä seuraavana kesänä Suomi selviytyi vuosikymmenien tauon jälkeen EM-karsinnoista lopputurnaukseen.


title: Tapio Kangasniemi

text: Kangasniemi toimii tällä hetkellä myös nuorten maajoukkuetoiminnasta vastaavan Lentopalloliiton Kuortaneen valmennuskeskuksen valmennuskeskusjohtaja.


title: Tapio Kangasniemi

text: Tapio Kangasniemi pelasi pelasi koko kotimaisen pääsarjauransa Tampereen Isku-Volleyn riveissä vuosina 1999-2007 sekä 2008-09. Tänä aikana hän voitti kolmesti Suomen mestaruuden ja hänet valittiin neljästi lentopalloliigan tähdistökentälliseen.


title: Tapio Kangasniemi

text: Miesten lentopallomaajoukkueessa Kangasniemi 80 A-maaottelussa, joista ikimuistoisimmat osuivat vuoden 2007 EM-lopputurnaukseen. Suomi oli kisoissa historiallisesti 4.


title: Tapio Kangasniemi

text: Tapio Kangasniemi aloitti lentopallouransa 9-vuotiaana kotikaupunginsa Kauhavan Wisan riveissä vuonna 1988. Kymmenen vuotta myöhemmin hän debytoi Ylihärmän Kisan riveissä ensimmäistä kertaa aikuisten tasolla lentopallon kolmossarjassa.


title: Tapio Kangasniemi

text: Vuotta myöhemmin Kangasniemi pelasi ensimmäisen pääsarjaottelunsa lentopalloliigassa Tampereen Isku-Volleyn riveissä. Isku-Volleyssa hänen pelipaikakseen vakiintui libero. Liberosääntö oli lanseerattu lentopallossa vuotta aiemmin. Kangasniemi voitti uransa ensimmäisen Suomen mestaruuden Iskussa kaudella 2001-2002. Seuraavilla kausilla mitalien värit olivat himmeämmät, kunnes Isku vei Suomen mestaruuden uudelleen kaudella 2006-2007.


title: Tapio Kangasniemi

text: Mestaruuskauden jälkeen Kangasniemi solmi uransa ensimmäisen ammattilaissopimuksen italialaisen Isernia Volleyn kanssa. Kangasniemi oli hylännyt Isernian ensimmäisen tarjouksen, mutta muutamaa viikkoa myöhemmin tehdyn uuden tarjouksen hän hyväksyi. Sopimuksen arvoa nosti se, että Kangasniemi pelasi liberon roolissa. Yleensä liberopaikan pelaajat tulevat kansainvälisissä huippuliigoissa kotimaisista nimistä, sillä ulkomaisten pelaajien määrällä on useimmissa sarjoissa asetettu yläraja.


title: Tapio Kangasniemi

text: Kangasniemi matkusti Italiaan suoraan syksyn 2007 EM-lopputurnauksen jälkeen. Suomi oli pelannut itsensä EM-kisoissa historiallisesti neljänneksi. Se on yhä maan arvokisahistoria korkein sijoitus arvokisatasolla. Kangasniemi pelasi Italian A2-liigassa erinomaisen kauden, ja hänet valittiin liigan tähtikentälliseen. Isernian taival päättyi päättyi ennen mitalipelejä.


title: Tapio Kangasniemi

text: Kansainvälinen lentopalloliitto FIVB kiristi ulkomaisten pelaajien kiintiötä kauden jälkeen, mikä osittain veti Kangasniemen takaisin Suomen kentille. Hän pelasi vielä kauden Isku-Volleyn riveissä ja päätti huippulentopallouransa SM-pronssiin. Peliuransa viimeiset kaudet Kangasniemi pelasi lentopallon 1-sarjassa Kuutoset Volleyn riveissä.


title: Tapio Kangasniemi

text: Kangasniemi debytoi miesten lentopallomaajoukkueessa vuonna 2002 Tunisiaa vastaan. Vuonna 2005 puoliammattilaisena pelannut Kangasniemi suunnitteli kieltäytyvänsä maajoukkuepeleistä keskittyäkseen siviilityöhönsä. Miesten lentopallomaajoukkueen käskyttäjäksi palkattu italialainen Mauro Berruto sai kuitenkin hänet perääntymään suunnitelmasta.


title: Tapio Kangasniemi

text: Kangasniemi pelasi Berruton alaisuudessa lopulta peliuransa ikimuistoisimmat maaottelut lentopallon EM-lopputurnauksessa syksyllä 2007. Suomi oli kisoissa lähellä loppuottelua, mutta niukka välierätappio Espanjalle vesitti finaalipaikan. Pronssiottelussa Serbia voitti Suomen erin 3-1.


title: Tapio Kangasniemi

text: Kangasniemelle EM-kisat oli myös henkilökohtaisesti menestys. Hän kuului puolustus- (2.) ja vastaanottotilastossa (4.) kisojen parhaimpiin pelaajiin.


title: Tapio Kangasniemi

text: Viimeisen A-maaottelunsa Kangasniemi pelasi muutama kuukausi EM-lopputurnauksen jälkeen Pekingin olympiakisojen karsintaturnauksessa. Maajoukkueuran lopullinen lopettamispäätös selviytyi tosin siitä vasta vuotta myöhemmin, kun Kangasniemi ilmoitti talvella 2009 päättävänsä huippu-urheilu-uransa. Päätöksestä tiedotti maajoukkueen päävalmentaja Mauro Berruto tilaisuudessa, jossa tiedotettiin seuraavan kauden maajoukkueryhmä. Berruto kiitti Kangasniemeä vuolaasti hänen työstään suomalaisen lentopalloilun eteen ja myöhemmin samana päivänä hän julkisti avoimen kirjeen Kangasniemelle.


title: Tapio Kangasniemi

text: Berruton avoin kirje:


title: Tapio Kangasniemi

text: "Haluan aloittaa lopusta? Moskovan päivät, syyskuussa 2007. Toimittajat kaikkialta Euroopasta seuraavat Suomen maajoukkuetta, EM-lopputurnauksen loistavaa yllättäjää ja monet heistä kyselevät: Kuka on tuo kaveri liberon paidassa? Muistan lehdistötilaisuuden sen jälkeen kun olimme selviytyneet välieriin. Sanoin: Tase Kangasniemi? Hän on meidän joukkueemme symboli."


title: Tapio Kangasniemi

text: "Niin, lentopallo ja elämä voivat joskus olla niin samanlaisia. Lentopallossa ja elämässä, joskaan ei aina, voi tapahtua että asenne, hiljaisuus yhdistettynä kovaan työhön, voi muuttaa unelmat todeksi. En tiedä merkitsivätkö ne kaudet, jolloin käytit maajoukkuepaitaa, yhden unelmasi saavuttamista. Aivan varmasti sinun kaltaisiesi pelaajien valmentaminen ja näkeminen kentällä on jokaisen valmentajan unelma. Kiitos siitä, Tase."


title: Tapio Kangasniemi

text: "Sinun tarinasi maajoukkueessa päättyy tuohon otteluun Moskovassa: Suomi ja Serbia taistelevat mitalista EM-kisoissa. Sinun loistava esimerkkisi on aina meidän mukanamme, päivittäin, jokaisessa harjoituksessa, jokaisessa ottelussa, jokaisessa unelmassa, jonka puolesta taistelemme."


title: Tapio Kangasniemi

text: "Toivotan sinulle uusia unelmia, uusia saavutuksia, uusia ja vielä loistavampia mitaleita.Sillä, Tase, lentopallo ja elämä eivät aina ole samanlaisia, mutta kun niin käy, niin hetki on taianomainen. Kun niin käy, niin voit huomata, että jopa ilman mitaleja voit olla voittaja. Sinä olet yksi suurimmista voittajapelaajista, joita olen koskaan valmentanut. Kiitos siitä mitä opetit minulle. Sinun pelaamisesi minun joukkueessani oli minulle kunnia.Sinä olit Moskovassa ja olet yhä edelleen meidän joukkueemme symboli. Me tulemme kaipaamaan sinua." - Mauro Berruto


title: Tapio Kangasniemi

text: Kangasniemi palasi lentopallomaajoukkueen mukaan muutama vuosi myöhemmin toimimalla maajoukkuekaudella 2011 joukkueen taustaryhmässä fysioterapeuttina. Vuotta myöhemmin hänet valittiin toukokuussa 2012 tyttöjen lentopallomaajoukkueen päävalmentajaksi ja valmentajaksi Lentopalloliiton Kuortaneen valmennuskeskukseen . Tammikuussa 2014 Kangasniemi nimitettiin naisten lentopallomaajoukkueen päävalmentajaksi 2+2 vuotisella sopimuksella. Myöhemmin sopimusta pidennettiin kestämään vuoteen 2020 saakka.


title: Tapio Kangasniemi

text: Kangasniemen alaisuudessa naisten lentopallomaajoukkue voitti lentopallon Euroopan liigassa hopeaa kesällä 2017 ja selvitti vuonna 2018 tiensä karsinnoista naisten EM-lopputurnaukseen ensimmäistä kertaa sitten 1989. Lisäksi maajoukkue pelasi Euroopan liigan tilalle perustetun Kultaisen liigan lopputurnauksessa kesällä 2018.


title: Tapio Kangasniemi

text: Lentopalloliiton valmennuskeskuksessa Kangasniemi valmennusvastuulla on tyttöjen maajoukkueryhmä. Kaudella 2015-16 tyttömaajoukkue ylsi lentopallon 1-sarjassa välieräpeleihin saakka. Kangasniemi nimettiin toukokuussa 2016 valmennuskeskusjohtajaksi Kuortaneen Urheiluopistolla toimivaan lentopallon nuorten valmennuskeskukseen, missä hän toki jo aiemmin toimi tyttöjen maajoukkuevalmentajana.


title: GSM-taajuusalueet

text: GSM-taajuusalueet tai -taajuuskaistat ovat GSM-matkapuhelinjärjestelmän käyttämiä Kansainvälisen televiestintäliiton ITU:n matkapuhelinlaitteille varaamia radiotaajuuksia.


title: GSM-taajuusalueet

text: GSM-järjestelmässä tuettavat taajuuskaistat ja kanavanumeroinnit on määritelty 3GPP:n teknisessä spesifikaatiossa 45.005 (3GPP TS 45.005)., joka korvasi ne aiemmin esittäneen 3GPP TS 05.05 -spesifikaation. Tällä hetkellä määritelmä tunnistaa neljätoista eri taajuuskaistaa:


title: GSM-taajuusalueet

text: Etuliitteet tulevat sanoista


title: GSM-taajuusalueet

text: GSM 900- ja GSM 1800 -järjestelmät ovat pääsääntöisesti käytössä Euroopassa, Lähi-idässä, Afrikassa ja Aasiassa.GSM 850- ja GSM 1900 -järjestelmät ovat pääsääntöisesti käytössä Pohjois- ja Etelä-Amerikassa, joskin myös Australiassa on GSM 850 -verkko.GSM 1800 on matkapuhelinjärjestelmä, joka toimii kuin GSM 900 -matkapuhelinjärjestelmä, mutta sen taajuusalue on 1 800 MHz alueella eikä 900 MHz alueella niin kuin ensimmäisen GSM-matkapuhelinjärjestelmän. Tukiaseman kantavuus alueellisesti on pienempi kuin GSM 900 -järjestelmässä, missä aallonpituus on puolta vähäisemmästä taajuudesta johtuen kaksinkertainen. GSM 1800 -järjestelmäksi mainitun matkapuhelinjärjestelmän oikea alkuperäinen nimi oli Digital Cellular System 1800 eli DCS 1800. Se otettiin käyttöön Yhdistyneissä kuningaskunnissa 1998.


title: GSM-taajuusalueet

text: Suomessa GSM 1800 otettiin käyttöön suurehkoissa asutuskeskuksissa ensimmäisenä, koska GSM 900 -verkosta oli tullut ruuhkainen suuren käyttäjämäärän vuoksi. Verkosta puhuttiin tämän vuoksi City-GSM:nä eli kaupunki-GSM:nä.


title: GSM-taajuusalueet

text: Kaksitaajuinen matkapuhelinverkko aiheutti myös sen, että matkapuhelimista tuli kaksitaajuusmatkapuhelimia, koska samalla puhelimella piti kyetä puhumaan sekä koko maassa laajoilla alueilla GSM 900 -verkon kautta että tiheimmin asutuissa kaupungeissa, joissa GSM 900 -verkko oli täyttynyt ja tarvittiin rinnakkainen järjestelmä.


title: Enema of the State

text: Enema of the State on Blink-182-yhtyeen kolmas ja menestynein studioalbumi. Se julkaistiin 1. kesäkuuta 1999 levy-yhtiöstä MCA Records, ja levyllä on hitit: "What's My Age Again?", "Adam's Song" ja "All the Small Things", jotka julkaistiin myös myöhemmin yhtyeen kokoelmalevylle. Levy oli yhtyeen ensimmäinen, jossa oli mukana rumpalina Travis Barker. Albumi menestyi todella hyvin, ja sitä myytiin maailmanlaajuisesti yli 15 miljoonaa kappaletta.


title: Enema of the State

text:
Kaikki kappaleet kirjoittaneet Tom Delonge ja Mark Hoppus.'†' = Laulajana Tom Delonge
'‡' = Laulajana Mark Hoppus


title: Carmen Luvana

text: Carmen Luvana (s. 23. elokuuta 1981 Brooklyn, New York) on yhdysvaltalainen pornonäyttelijä.


title: Carmen Luvana

text: Luvana syntyi Brooklynissä, New Yorkissa, mutta kasvoi pääasiassa Puerto Ricolla. Hän muutti myöhemmin Miamiin ja aloitti uransa tanssijana eroottisissa baareissa.


title: Carmen Luvana

text: Aikuisviihdealalla Luvana aloitti vuonna 2001. Hänen ensimmäinen hardcore-roolinsa oli elokuvassa "More Dirty Debutantes #211".


title: Suomen Poikien ja Tyttöjen Keskus

text: Suomen Poikien ja Tyttöjen Keskus – PTK ry on Suomen evankelis-luterilaisen kirkon varhaisnuorisotyön palvelujärjestö. Se on Suomen suurimpia varhaisnuorisotyöjärjestöjä. PTK tavoittaa jäsenseurakuntiensa kautta yli 72 000 varhaisnuorta ja 7 000 vapaaehtoista varhaisnuorten ohjaajaa poika- ja tyttökerhoissa, tapahtumissa ja leireillä.


title: Suomen Poikien ja Tyttöjen Keskus

text:
PTK:n päätoimipaikka sijaitsee Partaharjun toimintakeskuksessa Pieksämäellä. Siellä toimii myös 1960 perustettu Partaharjun opisto ja 1945 perustettu leirikylä.
PTK:n jäseninä on 356 seurakuntaa ja seurakuntayhtymää ja kuusi järjestöä.


title: Suomen Poikien ja Tyttöjen Keskus

text: Järjestö järjestää muun muassa ohjaajakoulutusta, valtakunnallisia ja alueellisia tapahtumia, leirejä ja vaelluksia. Se on myös varhaisnuorten ja heidän perheidensä edunvalvontajärjestö.


title: Suomen Poikien ja Tyttöjen Keskus

text: PTK kustantaa ja välittää kirjallisuutta sekä lisäksi muuta toimintamateriaalia, kuten ParAs-askartelumateriaalia.


title: Suomen Poikien ja Tyttöjen Keskus

text: Järjestö omistaa Partaharjun lisäksi Tievatuvan retkeilykeskuksen Saariselällä.


title: Suomen Poikien ja Tyttöjen Keskus

text:
Järjestön toiminnanjohtaja oli pastori Eero Jokela vuodesta 2007 lähtien .
PTK:n julkaisema lehti JiiPee alkoi ilmestyä nimellä Joka Poika vuonna 1938. JP-nimen se sai 1985. Vuoden 2012 alusta JiiPee-lehti siirtyi verkkojulkaisuksi


title: Suomen Poikien ja Tyttöjen Keskus

text: Poikien ja Tyttöjen Keskus syntyi vuonna 1989 kahdesta järjestöstä, Poikien Keskuksesta ja Tyttöjen keskuksesta. Poikien Keskuksen keskustoimisto oli muuttanut Helsingistä Partaharjulle omiin tiloihin 1987.


title: Suomen Poikien ja Tyttöjen Keskus

text: Poikien Keskus oli NMKY:n vuonna 1919 perustettu Poikien Liitto vuoteen 1946 asti, jolloin se itsenäistyi.


title: Suomen Poikien ja Tyttöjen Keskus

text: PTK pitää yllä kansainvälisiä yhteyksiä muun muassa Global Fellowshipin ja sen eurooppalaisen järjestön European Fellowshipin kautta.


title: Jurvan Sanomat

text: Jurvan Sanomat on Kurikan Jurvassa keskiviikkoisin ilmestyvä sitoutumaton paikallislehti. Lehden levikkialue on Jurva ja sen lähialueet. Lehti on perustettu vuonna 1976. Sen päätoimittajana on Jaana Ala-Lahti ja paikallisjohtajana lehden toiminnasta vastaa Aapo Viitala. Lehteä kustantaa Ilkka Yhtymään kuuluva I-Mediat Oy ja se painetaan I-Print Oy:n painossa Seinäjoella. Nykyisin lehden normaali levikki on 2 372 kappaletta.


title: Jurvan Sanomat

text: Jurvan Sanomat ilmestyy kerran kuukaudessa suurjakeluna, jolloin jakelu on 4 000–6 000 kappaletta normaalin levikin lisäksi.


title: Jurvan Sanomat

text: Jurvan Sanomat on myös Sanomalehtien Liiton jäsen.


title: Jurvan Sanomat

text: Jurvan Sanomat sai alkunsa 23.11.1975. Tuolloin jurvalaiset Jalo Hiipakka ja Olavi Kalajainen kokoustivat ja pohtivat, voisiko Jurvan kokoisessa kunnassa menestyä oma paikallislehti. Jurvan liike-elämän, kunnan ja seurakunnan edustajien mielipiteet omasta paikallislehdestä olivat myötämielisiä, joten hanketta lähdettiin viemään eteenpäin.


title: Jurvan Sanomat

text: Huhtikuussa 1976 Hiipakka, Kalajainen ja hankkeeseen mukaan tullut Ossi Mäntylä päättivät, että uuden paikallislehden nimeksi tulisi Jurvan Sanomat ja lehteä kustantavasta yhtiöstä Jurvan Paikallislehti Oy. Vastaavaksi päätoimittajaksi nimettiin Olavi Kalajainen ja toimitusneuvostossa hänen lisäkseen olivat Jalo Hiipakka ja Ossi Mäntylä. Ensimmäisen kerran Jurvan Sanomat ilmestyi Jurva-päivien yhteydessä 11.6.1976. Säännöllisesti kerran viikossa lehti alkoi ilmestyä 3.11.1976.


title: Jurvan Sanomat

text: Olavi ja hänen puolisonsa Anni Kalajainen ostivat Jalo Hiipakan ja Ossi Mäntylän osuudet yhtiöstä 1980-luvun alussa. Yritystä pyöritettiin lähes kokonaan oman perheen voimin, mutta toimittajaa tai päätoimittajaa ei yrittäjäperheestä löytynyt. Vuonna 1988 Olavi Kalajainen nimitti päätoimittajaksi lehdessä kaksi vuotta toimittajana työskennelleen Hannu Siltalan.


title: Jurvan Sanomat

text: Vuonna 1992 Olavi ja Anni Kalajainen myivät lehden Ilkka Oy:lle. Hannu Siltala toimi lehden päätoimittajana alkukesään 2011 saakka. Syksystä 2011 lähtien Jurvan Sanomien päätoimittajana on toiminut Jaana Ala-Lahti.


title: Jouni Yrjölä

text: Jouni Yrjölä (s. 24. lokakuuta 1959 Vilppula) on suomalainen shakin suurmestari. Hän voitti shakin Suomen-mestaruuden vuosina 1985 ja 1988. Saavutettuaan ELO-luvun 2 515 Yrjölä jakoi tammikuussa 1984 FIDE:n virallisella listalla 55:nnettä sijaa, joka on kautta aikain korkein suomalaissijoitus.


title: Jouni Yrjölä

text: Lähishakin ohella Yrjölä on pelannut myös kirjeshakkia. Hän osallistui kirjeshakin 25. SM-turnaukseen ja voitti Suomen mestaruuden vuonna 1981.


title: Decayed Remains

text: Decayed Remains on Kanadan Québecissä, vuoden 1995 helmikuussa perustettu thrash-/death metal -yhtye, jonka perusti kitaristi Francis Perron. Alkuperäiskokoonpanoon kuuluivat myös Alexandre "Alex" Jacob (kitara), Simon Paquet (laulu) ja David St-Cyr (basso). Yhtyeellä ei ollut aluksi rumpalia, joten he äänittivät ensimmäisen demonsa rumpukoneen avulla. Yhtye on hajonnut.


title: Toukokuun taika

text: Toukokuun taika on Ville Salmisen ohjaama suomalainen elokuva vuodelta 1948. Elokuva on hänen viides ohjauksensa.


title: Toukokuun taika

text: Elokuva kuvattiin vuoden 1948 touko-kesäkuussa. Tarina rakentuu ajalleen tyypillisesti väärinkäsityksille ja luokkaeroille. Elokuvan pääpari kohtaa toisensa auto-onnettomuudessa: Mannekiini Tuija Suvi (Eeva-Kaarina Volanen) on matkalla viemään pukua kauppaneuvoksettaren tyttärelle, mutta joutuu kolariin ja sen myötä muusikko Asko Karin (Ekke Hämäläinen) kelkkaan. Asko luulee Tuijaa kauppaneuvoksettaren tyttäreksi ja kutsuu hänet ravintolaan, kumpikin pyrkii esiintymään vauraampana kuin onkaan. Vähitellen lemmen laineet alkavat liplatella Askon ja Tuijan välillä.


title: Toukokuun taika

text: Särkän laatima käsikirjoitus perustuu ulkomaiseen aiheeseen. Elokuvan sivuosissa näyttelevät muun muassa Ossi Elstelä, Kaarlo Halttunen ja Matti Oravisto. Kuvaussihteeri Aira Samulin vilahtaa elokuvassa Volasen sijaisena kohdassa, jossa Tuija ajaa Askon kanssa pölyävällä maantiellä lehmälauman keskelle. Elokuva esitettiin televisiossa ensi kerran 23. toukokuuta 1964. Se on julkaistu DVD:nä.


title: Toukokuun taika

text: Aikalaisarvioissa Uuden Suomen kriitikko kirjoitti elokuvasta: ""Toukokuun taika" ei pyydä olla muuta kuin puolentoista tunnin hupia ja rattoa. - - Koko juttu on vallan naiivi ja viaton, eikä suinkaan vaadi katsojaltaan mitään älyllisiä voimainponnistuksia. Siinä on koko ajan jotain reipasta ja sympaattista, mikä varmaankin on suurelta osaltaan Ville Salmisen kiinnostuneen ohjauksen ansiota." Helsingin Sanomien kriitikon mielestä elokuvasta puuttui keveys ja sen tahti oli liian hidas.


title: Toukokuun taika

text: Myöhemmän televisioesityksen yhteydessä elokuvan käsikirjoitusta on pidetty valjuna ja itse elokuvan peruskosketusta naiivina ja sievistelevänä.


title: Mia Darling

text: Mia Darling, oikealta nimeltään Mia Keurulainen , on suomalainen laulaja-lauluntekijä Helsingistä.